title: Jackie Milburn

text: Vuosien 1946–1957 aikana Milburn pelasi 353 ottelua Newcastlen paidassa 1. ja 2. divisioonassa tehden 177 maalia. FA Cupissa Milburn pelasi Newcastlen paidassa 44 ottelua tehden 23 maalia. Siirtyessään Newcastlesta pois Milburn oli noussut Newcastlen historian parhaimmaksi maalintekijäksi 200 maalilla. Tämän ennätyksen rikkoi vasta vuonna 2006 Alan Shearer.


title: Jackie Milburn

text: Jackie Milburn nousi ensimmäisen kerran Englannin maajoukkueeseen vuonna 1948, kun hänet valittiin Ison Britannian mestaruuskilpailuihin osallistuneeseen joukkueeseen. Milburn teki heti ensimmäisessä maaottelussaan Irlantia vastaan maalin. Milburn oli myös mukana Englannin maajoukkueessa vuoden 1950 jalkapallon maailmanmestaruuskilpailuissa. Jackie Milburn pelasi Englannin maajoukkueessa vuosien 1948–1951 välisenä aikana yhteensä 13 maaottelua, joissa hän teki kymmenen maalia.


title: Jackie Milburn

text: Milburn toimi Linfieldin pelaaja-valmentajana vuoteen 1960 saakka. Tämän jälkeen Milburn siirtyi liigojen ulkopuoliseen Yiewsleyhin, jossa hän toimi seuran pelaaja-valmentajana kahden kauden ajan. Tämän jälkeen Milburn siirtyi kaudella 1963-1964 Ipswich Townin manageriksi. Ipswich Townin kaudesta Englannin 1. divisioonassa muodostui vaikea. Erityisesti joukkue kärsi heikosta puolustuksesta. Vaikea kausi päättyi Ipswich Townin putoamiseen 1. divisioonasta. Pudotus oli raju, sillä joukkue oli voittanut 1. divisioonan mestaruuden vain kaksi kautta aiemmin. Huonot otteet jatkuivat seuraavalla kaudella 2. divisioonassa ja syyskuun alussa vuonna 1964 Jackie Milburn erotettiin managerin tehtävistä.


title: Jackie Milburn

text: Ipswichista Milburn palasi Newcastleen ja työskenteli News of the World -lehdessä jalkapallotoimittajana. Hiljaisena ja vaatimattomana miehenä Milburn nautti suurta arvostusta Newcastlessa. Milburnin kuoli keuhkosyöpään lokakuussa 1988. Hautajaiset järjestettiin Newcastlen tuomiokirkossa. Pian Milburnin kuoleman jälkeen Newcastle United avasi vuonna 1988 uuden länsisivun katsomon St James' Parkille, joka nimettiin Jackie Milburnin mukaan "the Milburn Standiksi".


title: Jackie Milburn

text: Jackie Milburn muistetaan edelleen erityisesti Englannin koillisosassa yhtenä oman aikakautensa parhaista jalkapalloilijoista. Eräänä osoituksena hänen merkityksestään ovat lukuisat hänen saamansa huomionosoitukset. Milburn valittiin vuonna 2006 englantilaisen jalkapallon kunniagallerian English Football Hall of Famen jäseneksi tunnustuksena hänen merkittävästä työstään englantilaisessa jalkapalloilussa. Jackie Milburnin kunniaksi Newcastle United myöntää vuosittain kauden parhaalle nuorelle pelaajalle "Wor Jackie" -palkinnon.


title: Uka Agbai

text: Uka Agbai (s. 7. toukokuuta 1981) on nigerialais-yhdysvaltalainen aktiiviuransa lopettanut koripalloilija, pelipaikaltaan laituri tai sentteri.


title: Uka Agbai

text: Yliopiston jälkeen Agbai pelasi muun muassa Saksan ylimmällä sarjatasolla ja Suomen Korisliigassa, jossa hän edusti kaudella 2005–2006 Tampereen Pyrintöä 16,9 pisteen ja 6,8 levypallon keskiarvoilla. Hän pelasi tammikuussa 2009 kaksi ottelua FoKoPossa, kunnes lähti Venezuelaan viisi kertaa suuremman palkan perässä.


title: Pierre ja Marie Curien yliopisto

text: Pierre ja Marie Curien yliopisto (ransk. "L'université Pierre-et-Marie-Curie" eli "UPMC"), tunnetaan myös nimellä "université Pierre et Marie Curie (Paris 6)". Se sijaitsee latinalaiskorttelissa Pariisissa. Se perustettiin vuonna 1971 Pariisin yliopiston jaettaessa useiksi eri yksiköiksi. Yliopistossa on yli 30 000 opiskelijaa.


title: Pierre ja Marie Curien yliopisto

text: Kansainvälisten rankkausten perusteella yliopistoa pidetään yhtenä Ranskan parhaista.


title: Aulangonjärvi

text: Aulangonjärvi sijaitsee noin kolmen kilometriä Hämeenlinnan keskustan pohjoispuolella Aulangon luonnonsuojelualueen läheisyydessä. Kokemäenjoen vesistöön kuuluva järvi syntyi 1800–1900-lukujen vaihteessa, kun Vanajaveden korkeutta laskettiin kaksi metriä. Aulangonjärvi laskee pohjoisosastaan lyhyttä uomaa pitkin viereiseen Vanajaveteen ja on Kihtersuonojan kautta yhteydessä myös Katumäjärveen.


title: Aulangonjärvi

text: Aulangonjärveä ympäröivät vanhat puistometsät ja valtaosa sen rannoista on rakentamatonta. Ainoastaan järven luoteiskulmassa on vakituista asutusta sekä lomakylä. Järven länsipuolella on kuuluisa Aulangon puistoalue, jossa sijaitsevasta näkötornista avautuu maisema Aulangonjärvelle. Järven pohjoispään tuntumassa ovat kaksi Aulangon Golfklubin kenttää.


title: Aulangonjärvi

text: Aulangonjärven ympäri kulkee 5,8 kilometrin pituinen ulkoilureitti. Sen maisemat vaihtelevat rehevästä lehtometsästä jyrkkiin kallioseinämiin. Aulangonjärven koillisosassa kohoaa yli 30 metrin korkeuteen järven pinnasta nouseva Käärmekallio. Järven luontaisiin kalalajeihin kuuluvat hauki ja ahven, istutettuina Aulangonjärvessä elävät myös siika ja kirjolohi.


title: Supercopa de España 2014

text: Supercopa de España 2014 oli espanjalainen jalkapallokilpailu, jossa kohtasivat kauden 2013–2014 Primera Divisiónin mestari Atlético Madrid sekä Copa del Reyn voittaja Real Madrid. Kilpailu oli kaksiosainen, jossa molemmat joukkueet pelasivat toisen osaotteluista kotona. Voittaja ratkaistiin yhteismaalien perusteella.


title: Supercopa de España 2014

text: Ensimmäinen osaottelu Real Madridin kotikentällä Santiago Bernabéulla päättyi 1–1-tasalukemiin, Atlético Madridin tehdessä tasoitusosuman ottelun viime hetkillä. Toinen osaottelu pelattiin kolme päivää myöhemmin Vicente Calderónilla, jonka Atlético voitti numeroin 1–0. Näin Atlético voitti historiansa toisen Espanjan supercupin yhteismaalein 2–1.


title: Iikka Vehkalahti

text: Iikka Vehkalahti (s. 29. kesäkuuta 1949) on suomalainen elokuvatuottaja ja dokumentaristi, joka on tunnettu poliittisista ja yhteiskunnallisista dokumenttielokuvistaan. Hän on vuodesta 1998 lähtien toiminut Yleisradion Dokumenttiprojektin tuottajana.


title: Iikka Vehkalahti

text: Orimattilasta kotoisin oleva Vehkalahti on opiskellut dramaturgiaa Suomen Teatteriopistossa sekä journalismia ja valtio-oppia Tampereen yliopistossa ja työskennellyt sen jälkeen toimittajana. Elokuva-alalla hän on ollut vuodesta 1987 lähtien käsikirjoittajana, ohjaajana, tuottajana sekä leikkaajana. Vuosina 2011–2012 Vehkalahti toimi Tampereen yliopiston journalistiikan vierailijaprofessorina.


title: Iikka Vehkalahti

text: Vuonna 2012 hänelle myönnettiin DocPoint-elokuvafestivaalien Apollo-tunnustuspalkinto suomalaisen dokumenttielokuvan merkittävästä edistämisestä. Tiedonjulkistamisen valtionpalkinnon Vehkalahti sai vuonna 2002.


title: Caymansaarten dollari

text: Caymansaarten dollari (KYD) on Caymansaarilla vuodesta 1972 lähtien käytetty rahayksikkö, joka jakaantuu 100 senttiin. Sen arvo on ollut sidottu Yhdysvaltain dollariin 1. huhtikuuta 1974 lähtien yhden Caymansaarten dollarin arvon ollessa 1,2 Yhdysvaltain dollaria.


title: Caymansaarten dollari

text: Tämä tekee siitä yhdeksänneksi arvokkaimman rahayksikön maailmassa ja samalla arvokkaimman dollarirahan.


title: Gerd Wiltfang

text: Gerhard ”Gerd” Wiltfang (27. huhtikuuta 1946 Stuhr, Ala-Saksi – 1. heinäkuuta 1997 Thedinghausen) oli saksalainen kilparatsastuksen olympiavoittaja. Hän oli mukana vuoden 1972 Münchenin olympialaisissa esteratsastuksen joukkuekisan kultamitalin voittaneessa Länsi-Saksan joukkueessa. Vuoden 1978 maailmanmestaruuskilpailuissa Wiltfang voitti kultamitalin ja vuonna 1982 hopeaa.


title: Gerd Wiltfang

text: Gerd Wiltfang menehtyi vuonna 1997 sydämen vajaatoimintaan.


title: Nuorena nukkunut (elokuva)

text: Nuorena nukkunut viittaa kahteen Frans Emil Sillanpään romaanin "Nuorena nukkunut" pohjalta tehtyyn elokuvaan:


title: Pertti Monto

text: Raimo Pertti Ilmari Monto (2. syyskuuta 1936 Kurkijoki – 10. kesäkuuta 2015 Helsinki) oli suomalainen toimittaja. Hän toimi "Talouselämä"-lehden journalistisesta johtamisesta vastaavana toimituspäällikkönä 1972–1983, päätoimittajana 1983–1989 ja vastaavana päätoimittajana vuoteen 2000 saakka. Sitä ennen Monto työskenteli toimittajana "Aamulehdessä" ja "Jyväskylän Sanomissa".


title: Pertti Monto

text: Monton kaudella Pohjoismaiden suurin talousviikkolehti "Talouselämä" kehittyi ajankohtaiseksi, kriittiseksi ja analyyttiseksi suomalaisten yrityspäättäjien sparraajaksi. Monto kirjoitti lehteen muun muassa yli tuhat Pelin henki -kolumnia, jotka eivät pyrkineet miellyttämään vallankäyttäjiä.


title: Pertti Monto

text: Monto sai pitkästä ja merkittävästä urastaan valtion journalistipalkinnon vuonna 2001. Vuonna 1982 Aikakauslehtien päätoimittajat ry palkitsi hänet Julius-palkinnolla. Suomen Kuvalehden journalistipalkinto Montolle myönnettiin 1996 ja Aikakauslehtien Liiton J. V. Snellman -palkinto 1997.


title: Bahawalpurin piirikunta

text: Bahawalpurin piirikunta (pandžabiksi ja , ) on yksi Pakistanin Punjabin provinssin 36 piirikunnasta. Se rajautuu idästä Bahawalnagarin piirikuntaan, lännestä Rahim Yar Khanin piirikuntaan ja etelästä Intiaan. Pohjoisessa Sutlej-joki erottaa Bahawalpurin Lodhranin ja Veharin piirikunnista. Bahawalpur on jaettu kuuteen tehsiliin: Ahmadpur East, Bahawalpur City, Bahawalpur Saddar, Hasilpur, Khairpur, Tamewali ja Yazman.


title: Bahawalpurin piirikunta

text: Bahawalpurin kuningaskunta perustettiin vuonna 1802, ja sen ensimmäisenä hallitsijana ("nawab") toimi Bahawal Khan Abbasi I. Bahawalpur oli pitkään Sikhivaltion vasalli. Vuonna 1947 Bahawalpurin nawab allekirjoitti sopimuksen, jolla Bahawalpur liitettiin Pakistaniin.


title: Bahawalpurin piirikunta

text: Bahawalpurin alueen pääkieli on saraiki. Myös pandžabia, urdua ja englantia ymmärretään yleisesti.


title: Valtion journalistipalkinto

text: Valtion journalistipalkinto oli Suomen opetus- ja kulttuuriministeriön vuosina 1993–2012 jakama tunnustus ansiokkaasta toiminnasta journalistina. Palkinto myönnettiin vuosittain neljälle eri medioita ja journalistisia erikoisaloja edustavalle henkilölle.


title: Valtion journalistipalkinto

text: Palkinnon suuruus viimeisenä jakovuonna 2012 oli 7 500 euroa.


title: 2-klooripyridiini

text: 2-klooripyridiini (CHClN) on heterosyklinen orgaaninen yhdiste ja pyridiinin kloorattu johdannainen. Ainetta voidaan käyttää orgaanisissa synteeseissä esimerkiksi hyönteismyrkkyjen ja lääkeaineiden valmistuksessa.


title: 2-klooripyridiini

text: Huoneenlämpötilassa 2-klooripyridiini on väritöntä nestettä. Se liukenee hieman veteen ja paremmin orgaanisiin liuottimiin kuten metanoli, etanoliin ja dietyylieetteriin. 2-klooripyridiini reagoi useiden nukleofiilien kanssa nukleofiilisella aromaattisella substituutiolla, jossa nukleofiili korvaa klooriatomin yhdisteen rakenteessa. Nukleofiiliena voivat toimia esimerkiksi alkoksidit ja amiinit


title: 2-klooripyridiini

text: 2-klooripyridiiniä voidaan valmistaa klooraamalla pyridiini-N-oksidia fosforyylikloridin avulla. Myös pyridiinin suoraa kloorausta 270 °C:n lämpötilassa voidaan käyttää, mutta se antaa tyypillisesti 2-klooripyridiinin ja 2,6-diklooripyridiinin seoksen. Yhdistettä voidaan syntetisoida myös fosforyylikloridin ja 2-pyridonin välisellä reaktiolla.


title: 2-klooripyridiini

text: 2-klooripyridiiniä käytetään lääkeaineiden, kuten antihistamiinina käytettävän kloorifeniramiinin ja rytmihäiriöiden hoidossa käytettävän disopyramidin, fungisidien kuten pyritionin, hyönteismyrkkyjen kuten pyriproksifeenin ja maatalouskemikaalien synteeseissä.


title: Maailmankalenteri

text: Maailmankalenteri (, ) on yhdysvaltalaisen Elisabeth Achelisin vuonna 1930 laatima ehdotus uudeksi kalenteriksi. Se eroaisi nykyisin käytetystä gregoriaanisesta kalenterista eräiden kuukausien pituuksien osalta sekä siinä, että sama päivä vuodesta sattuisi joka vuosi samaksi viikonpäiväksi.


title: Maailmankalenteri

text: Maailmankalenterissa vuosi jakautuisi neljään yhtä pitkään neljännekseen. Jokainen vuosineljännes käsittäisi 91 päivää, jotka jakautuisivat kolmeen kuukauteen ja kolmeentoista viikkoon. Jokainen vuosineljännes alkaisi sunnuntaista ja päättyisi lauantaihin.


title: Maailmankalenteri

text: Jokaisen vuosineljänneksen ensimmäisessä kuukaudessa, toisin sanoen tammikuussa, huhtikuussa, heinäkuussa ja lokakuussa, olisi 31 päivää, kaikissa muissa kuukausissa 30 päivää.


title: Maailmankalenteri

text: Vuosi alkaisi aina samanaikaisesti kuin gregoriaanisessakin kalenterissa. Tämä edellyttäisi kuitenkin, että yksi päivä vuodesta, karkausvuosina kaksi päivää, olisi jätettävä sekä kuukausien että viikkojen ulkopuolelle. Nämä päivät olisivat vuoden loppuun sijoitettu niin sanottu "maailmanpäivä" (), joka seuraisi joulukuun 30. päivää, sekä karkausvuosina karkauspäivä, joka nykyisestä poiketen olisi kesäkuun 30. päivän jälkeen. Tavanomaisen päivämäärän sijasta näistä päivistä käytettäisiin merkintää "W". Vaihtoehtoisesti voitaisiin maailmanpäivä kuitenkin käsittää myös joulukuun 31. päiväksi ja karkauspäivä kesäkuun 31. päiväksi, jolloin vuoden vaihtuessa (31.12.–1.1.) sekä karkausvuosina myös kesä- ja heinäkuun vaihteessa (31.6.–1.7.) olisi poikkeuksellisesti kaksi sunnuntaita peräkkäin. Italialainen Marco Mastrofini oli ehdottanut yhden tai kahden päivän jättämistä viikkolaskun ulkopuolelle jo vuonna 1834.


title: Maailmankalenteri

text: Näin ollen jokaisen vuoden kalenteri olisi seuraavan kaltainen:


title: Maailmankalenteri

text: Koska kunkin vuosineljänneksen kalenteri olisi samankaltainen, voidaan ne esittää myös seuraavassa muodossa:


title: Maailmankalenteri

text: Tammikuun alusta helmikuun 28. päivään sekä syyskuun alusta vuoden loppuun saakka päivämäärät sattuisivat maailmankalenterissa samoiksi päiviksi kuin gregoriaanisessa kalenterissakin. Muinakin kuukausina ero olisi enintään kaksi päivää. Myös vuosiluvut olisivat samat kuin gregoriaanisessa kalenterissa, kuten myös säännöt siitä, mitkä vuodet ovat karkausvuosia. Sitä vastoin viikonpäivät sattuisivat yhteen nykyisten kanssa vain keskimäärin joka seitsemäs vuosi.


title: Maailmankalenteri

text: Maailmankalenteria on aikoinaan ehdotettu Kansainliiton, myöhemmin Yhdistyneiden kansakuntien hyväksyttäväksi ja otettavaksi käyttöön maailmanlaajuisesti. Ehdotuksen kannattajat ovat perustaneet järjestön nimeltä "The World Calendar Association". Heidän mukaansa siirtyminen uuteen kalenteriin tapahtuisi helpoimmin jonkin sellaisen vuoden alussa (esimerkiksi 2017), jolloin tammikuun 1. päivä muutoinkin sattuu sunnuntaiksi.


title: Maailmankalenteri

text: Ehdotusta yhden tai kahden vuoden päivistä jättämiseksi viikkolaskun ulkopuolelle on vastustettu muun muassa uskonnollisilla perusteilla, sillä sekä juutalaiset, kristityt että muslimit ovat yleensä katsoneet uskonnollisten syiden edellyttävän, että viikoittaisen lepo- ja jumalanpalveluspäivän (useimmilla kristityillä sunnuntain, juutalaisilla ja joillakin kristillisillä suuntauksella kuten adventisteilla lauantain eli sapatin, muslimeilla perjantain) on ehdottomasti oltava juuri tiettynä ajankohtana siten, että se toistuu poikkeuksetta joka seitsemäs päivä, kuten se on toistunut jo satojen ellei tuhansien vuosien ajan; maailmankalenterissa lepopäivät sattuisivat tässä mielessä kohdalleen vain keskimäärin joka seitsemäntenä vuotena.


title: Beibi (kappale)

text: ”Beibi” on suomalaisen Haloo Helsinki! -yhtyeen kappale, joka julkaistiin yhtyeen tulevan "Kiitos ei ole kirosana" -albumin ensimmäisenä singlenä 15. elokuuta 2014. Kappaleen ovat säveltäneet yhtyeen kitaristit Leo Hakanen ja Jere Marttila, ja sen on sanoittanut yhtyeen laulaja Elli Haloo.


title: Beibi (kappale)

text: Kappaleesta on julkaistu Sami Joensuun ohjaama musiikkivideo, joka on kuvattu Bulgarian Sofiassa sijaitsevassa entisessä terästehtaassa.


title: Mark Strong

text: Marco Giuseppe Salussolia eli Mark Strong (s. 5. elokuuta 1963 Lontoo, Yhdistynyt kuningaskunta) on englantilainen näyttelijä, joka on esiintynyt useissa menestyneissä elokuvissa.


title: Mark Strong

text: Hän on näytellyt muun muassa elokuvissa kuten "RocknRolla", "Valheiden verkko", "Syriana", "Nuori Victoria", "Sherlock Holmes", "Pappi, lukkari, talonpoika, vakooja", "Kick-Ass", "Green Lantern", "Zero Dark Thirty", "Robin Hood", "John Carter", "The Imitation Game" ja ""


title: Mark Strong

text: Strong näyttelee usein roistoa tai antagonistia.


title: Mark Strong

text: Mark Strong syntyi Lontoossa itävaltalaiselle äidille ja italialaiselle isälle. Hänen nimensä oli alun perin Marco Giuseppe Salussolia, mutta hänen äitinsä muutti hänen nimensä kun hän oli viisivuotias.


title: Mark Strong

text: Strong on naimisissa tuottaja Liza Marshallin kanssa ja heillä on kaksi poikaa.


title: Mark Strong

text: Hänen läheisiin ystäviinsä lukeutuvat näyttelijät Daniel Craig, Dexter Fletcher ja kokki Jamie Oliver.


title: Polenitsa

text: Polenitsa () ja joissakin tarinoissa Poljanitsa ()— on slaavilaisen kansanperinteen sankarillinen naissoturi ja venäläisen eeppisen runoelman bylinan naisbogatyr. Dobrynjasta, Dunajsta ja ruhtinaan Vladimirin kosinnasta kertovassa bylinassa polenitsaksi kutsutaan neitosoturia eli naimatonta neitosta. Liettuan kuninkaan kahdesta naimaikäisestä tyttärestä kertovan tarinan asiayhteydessä voi edellyttää, että neito lasketaan täysiarvoiseksi taistelijaksi ja nimenomaan ratsastajattareksi, koska hän on tavatessaan bogatyrin aina hevosen selässä. Voimien jatkuva mittailu taisteluissa miessankareiden kanssa ja poljanitsojen usein osoittautuessa miehiä voimakkaammiksi ja ripeäliikkeisimmiksi edellyttää, että tytöillä on hyvä valmennus. Polenitsoja tai polenitsoja voi tavata bylinoissa "Stavr Godinovitš" (), "Dobrynja ja Lohikäärme (Zmei)" (), "Dobrynjan naimisiinmeno" () ja "Dunaj ja Nepra" ().


title: Polenitsa

text:
Antiikkikauden paimentolaisten joutuivat tietyssä taloudellisessa kehitysvaiheessa valloittamaan lisää maita laiduntamiseen. Tuolloin sotien päättyminen aikuisikäisten miesten kokonaisvaltaiseen surmaamiseen nostatti tarpeen aloittaa poikien rinnalla myös tyttöjen sotilaallisen koulutuksen. Tavan yhä laajentuessa ajan mittaan yhteiskunnasta tuli matriarkaalisempi, mikä säilyi kaikista kauimmin arokansojen, sarmaattien ja skyyttien keskuudessa. Naapurikansojen historioitsijat, mm. kreikkalaiset alkoivat kirjoittaa näistä arokansojen puolisotilaallisista naisista legendoja. Vanhimpina muinaistarinoina naissotureista pidetään noin 500 eaa. Herodotoksen kirjoittamia legendoja Fermodonte joella (kts. tai ) Vähässä- Aasiassa helleeneille häviävistä amatsoneista. Helleenien kuljettaessa heitä laivoilla vankeuteen nousevat amatsonit kapinaan kreikkalaisia vastaan ja voittavat. He eivät kuitenkaan osaa ohjata laivaa ja siitä syystä ajautuvat Asovanmeren rannikolle. Rantautumisen jälkeen he anastavat skyyteiltä maat. Eforoksen noin 400 eaa. kirjoittaman kertomuksen mukaan Euroopan arojen naissoturit ovat vaellusmatkoillaan menehtyneiden sarmaattimiesten vaimoja. Kun lopuksi Pompeius Trogus ensimmäisellä vuosisadalla kirjoitti, että naissoturit ovat Vähään- Aasiaan asettuneiden skyyttien vaimoja, jotka antiikkikauden sodankäynneissä tai pitkissä vaelluksissa työ- ja taistelukykyiset miehensä menetettyään tarttuvat aseisiin ja menestyksellisesti puolustavat maitaan, lapsiaan, karjaa ja omaisuuttaan vihollisilta. Myös turkin- ja iranin kielisissä kansanperinteissä on säilynyt maininnat omia valtavia tiloja hoitavista ja suojelevista naisista. Joissakin lähteissä viitataan jopa siihen, että joutuessa kotitöiden lisäksi täyttämään kansalaisvelvollisuuksiaan kotimaanpuolustuksen parissa, tytöt eivät voineet mennä naimisiin ennen kuin olivat tappaneet vihollisen - samoin kuin pojat. Neitosten ollessa yhtä rohkeita ja voimakkaita tai parempia kuin miehet, on ilmiselvää, että nämä mahtipontiset sankarilliset naishahmot, joissa on runsaasti piirteitä historiassa tunnetuista arotaistelijattarista, valtasivat venäläiset bylinat. Jopa bylinojen naissankareiden ikä ja sotavarusteet ovat keskiaikaisten aroilla taistelevien naissoturien ikää ja sotavarusteita koskevien tietojen mukaisia. Näitä tietoja vahvistavat arkeologiseen kompleksiin, kuuluisaan Dmitrievskoe muinaislinnan jäännökseen () liittyvä historiallinen kirjallisuus sekä löydöt ja laskennat linnaan kuuluvalla hautausmaalla. Tälle Etelä-Venäjän ja kaakkoisen Ukrainan aro- ja metsäaroseuduille vuosina 650- 969 sijoittuneen rautakauden ja Saltovo-Majatskajan kulttuurin () (kts. ) aikaisen Kasaarien kaanikunnan alaani- bulgarialaiselle paimentolais- ja puolipaimentolaisväestölle kuuluneelle hautausmaalle 30% naisista on haudattuina yhdessä aseiden, pääasiallisesti kirveiden kanssa. On onnistuttu selvittämään, että 70% aseineen haudatuista naisista oli nuoria, 18-25 vuotiaita, ja ikääntyneempiä, 50-60 vuotiaita. Nuorten naissoturien hautaan oli sijoitettuna kokonainen asesarja: kirves, jousi nuolineen, tikari ja jopa miekka. Niinpä bylinojen sankarilliset naissoturitkin ovat mahtinaisia, jotka bogatyrien tavoin ratsastavat vahvoilla hevosillaan ja heillä on sotavarusteina useita kymmeniä kiloja painava sotanuija, kireälle pingotettu jousi, keihäs, miekka tai murskaava tikari. Joskus he ovat ulkonäöltään niin voimakkaita, että miesbogatyrit erehtyvät luulemaan heitä urhoiksi miehiksi, esimerkiksi tarinoissa Nastasja Mikulišnasta ja Nastasja Korolevitšnasta. Niille venäläisten bogatyrien kanssa tapaaville ja raa'asti taisteleville naissotureille jää kolme arosääntöjen mukaista velvollisuutta: naimisiinmenoon saakka osallistumine sotilaallisiin yhteenottoihin naapurimaiden sotavoimien kanssa, voimienmittailu kihlatun kanssa ennen häitä ja taistelukyvystä luopuminen avioituessa.
G.V. Vernanskijn kirjassa "Kiovan Venäjä" () poljanitsa on muinaisvenäläinen aroseikkailijatar, jota vertaillaan amatsoniin, koska he molemmat suorittavat sankaritekonsa Ukrainan ja Etelä- Venäjän tai Don joen ja Asovanmeren aroseuduille noin 800–600 eaa. asettuneen paimentolaisväestön skyyttien ja osittain niiden jälkeläisten sarmaattien aikakaudella. Joidenkin lähteiden mukaan akateemiseen kokoelmaan "Venäjän kansanperinettä" () sisältyviä bylinoja eeppisistä naissotureista, poljanitsoista, pidetään poikkeuksellisen aitoina ainutlaatuisuuksina, joten niitä on mahdotonta yhdistää legendoihin vaeltavista amatsoneista. Nykyaikaisen eeposkirjallisuuden virallinen näkökanta on, että poljanitsa on arolla ratsastajatar, sarmaattien naissoturi ja taistelun jälkeen bogatyrin vaimo. Slaavinkielinen yleisnimi "poljanitsa" viittaa siihen, että naissoturit esiintyivät eeppisessä runoelmassa ennen kuin käytettiin turkinkielistä sanaa "bogatyr". Nimi ei muuttunut, vaikka poljanitsojen elävä esihahmo lakkasi olemasta. Toisaalta poljanitsat voisivat oikeasti osoittautua kaukaisen historian silminnäkijöiksi ja olla heijastus unhotetuista yhteyksistä sarmaatteihin, koska monien barbaarikansojen ja muutamien germaani-, mongoli- ja slaavikansojen kehityksien varhaisissa vaiheissa naiset usein taistelivat miesten rinnalla. Toisaalta "poljanitsoilla" mahdollisesti ei ole mitään yhteistä sarmaattien kanssa, koska heidät tuodaan bylinoihin kuin eeppisinä naishenkilöinä, kuten komeljanttaret tai muut vaeltajattaret.


title: Polenitsa

text:
Keskiaikaisella Venäjällä sukupuolten välisiin suhteisiin, sukupuoleen, perheisiin ja perheoloihin liittyvien eeppisten käsitteiden analyysi määrittelee bylinojen ihmiset kolmesta teoreettisesta lähtökohdasta: epäilemättä mies, epäilemättä nainen ja epämääräistä sukupuolta oleva hahmo, joka voi olla sekä mies että nainen. Poljanitsa on viimeksimainitun yksinkertaisin esimerkki. Venäjäksi sana ”polenitsa” on femiinipäätteinen, mutta sitä käytetään sekä naisista että miehistä. Tarinoissa Dobrynjasta ja Marinkasta, Stavr Godinovitšista, Dunajista jne. poljanitsa on naisbogatyr, joka bylinassa vie pääroolissa olevalle bogatyrille kuuluvan huomion. Useissa bylinoissa poljanitsoiksi kutsutaan yleensä ratsastajia, esimerkiksi tarinassa "Aljoša Popovitš ja Petrovitšien veljeksien sisko" kohdassa, jossa kuvataan suuriruhtinaan juhlia, ja Bulat Jeremejevitšista kertovassa tarinassa. Uskaliaat polenitsat ja bogatyrit erottaa silminnähtävästi toisistaan vain juhlissa, muuten arolla ratsastavia bogatyreja, esimerkiksi Ivan Godinovitšia, joskus kutsutaan "poljanitsoiksi". Syy siihen on ulkoinen samannäköisyys.
XIX-XX luvuilla slaavilaiseen kansanperinteeseen kuuluvien bylinojen sankarillisia naistaistelijoita on luokiteltu kolmeen eri lajiin:


title: Polenitsa

text:
Sankarillisen naissoturin hahmo tavataan tarinoissa, joiden keskipisteessä on mieshenkilön, joko eeppisen bogatyrin tai satusankarin kohtalo. Pohjimmiltaan bylina kertoo mieshenkilön koettelemuksista, jotka liittyvät tai johtavat aviollisiin aiheisiin, vaikka neitobogatyrin ilmestyessä miessankari jää tarinan takataustalle. Naishahmoa pidetään syyllisenä jopa miessankarin tekemästä aviorikoksesta. Poljanitsaa pidetään "velhottarena" ja "vaimona muusta maailmasta". Esimerkiksi usein mainitaan, että Dunajin ja Dobrynjan vaimot ovat muunmaalaisia - poljanitsoja. Yleensä eepoksessa avioliittoja vaimon kanssa, joka tulee muusta maailmasta, pidetään epäonnekkaina, paitsi Dobrynjan ja Nastasja Mikulišnan välistä liittoa. Dunajita pidetään luonteeltaan kateellisena, kerskuvana ja heikkona, koska hän pelkästä vihellyksestä putoaa hevosensa selästä. Hän omalla rajattomalla julmuudellaan ja epäoikeudenmukaisuudellaan aiheuttaa sen, että hänen vaimo Nastasja jättää täyttämättä eeppisen velvollisuutensa luopua naisbogatyrin voimista.
Marinkaa nimitetään öisin haudasta nousevaksi velhottareksi () ja vangiksi siinä merkityksessä, että hän on myynyt sielunsa pirulle ja saanut taitonsa. Satumais-eeppinen kaunis neitonen on taas tyttö, jonka kanssa bogatyr voi vain kihlautua, muttei solmia avioliittoa, koska neito ei ole päässyt siihen ikään, jolloin olisi sopiva mennä naimisiin. Sen takia kaunis tyttö ei ole bogatyrien tavoittelujen kohteena.
Bylinojen naisten ja polenitsojen toiveet sosiaalisen statuksen onnistuneesta muutoksesta ovat sidoksissa avioliiton solmimisen kanssa. Avioliittoa bogatyrin kanssa ei lasketa niinkään onnekkaaksi naimisiinmenoksi, kun taas avioliitto pajarin tai kuninkaallisen kanssa on muutos onnistuneeseen, ylimpään statukseen johtavaan liittoon.
Eeppinen avioliitto on suurimmalta osin suullinen sopimus yhteisesti hoitaa taloutta sisältäen ihmissuhteiden säännöstelyn. Bylinoissa rakkaus johtaa usein traagiseen loppukäänteeseen. Avioliittoon suhtautuminen bylinoissa on erikoinen: mieheltä voi viedä morsiamen, tyttären tai siskon, muttei elävältä mieheltä saa viedä vihittyä vaimoa. Perhe on miehelle hänen oikeus, joka päättyy silloin, kun hänen panoksensa avioliiton onnistumiseen ei ole riittävä, esimerkiksi Nastasjan ja Dobrynjan tapauksessa. Tarinassa polenitsa asettaa vaihtoehtoja Dobrynjan suhteen: jos hän on liian nuori, jää hän minulle veljeksi, jos on ikäiseni - menen naimisiin hänen kanssaan, mutta jos on vanha - hakkaan häneltä pään irti. Bylinoissa avioliitto solmitaan tavoittelun ja taistelun päätteeksi ja tarkoituksena on miessankarin kyvykkyyden ja rohkeuden korostaminen. Jos morsian, kuten Nastasja, tekee itse aloitteen avioliiton solmimisesta, liitto pysyy jatkuvasti uhan alaisena.
Eeppisistä naisista esimerkiksi ikääntynyttä äitiä saa kehua ja siskoa, tytärtä tai sisarentytärtä pitää suojella ja saattaa kunniakkaaseen avioliittoon. Bylinoissa vaimo on melkein oikeuksitta: "Minne heitä viedään, sinne he menevät", ja tyhjäpäinen henkilö: "Hänellä on hiukset pitkät, äly lyhyt on", jolta vaaditaan vaatimattomuutta. Jalkavaimoja esiintyy harvemmin ja suhtautuminen sellaisen vaimon jälkeläisiin on esitetty painotetusti loukkaavammassa muodossa kuin itse naiseen. Esimerkkinä on polenitsa Zlatygorka tarinassa Ilja Murometsasta, joka kuitenkaan ei saa osakseen niin huonoa kohtelua, kuin Marinka Dobrynja Nikititšista kertovassa tarinassa.


title: Polenitsa

text: Bylinojen poljanitsa suorittaa bogatyrille kuuluvat tehtävät, vaikka omalla naisellisella tavallaan - hellästi ja korrektisti, oveluudellaan ja usein mahtiaan käyttämättä. Eeppinen taistelu tarkoittaa enimmäkseen testin tai koettelemuksen veroista tapahtumaa, joka voidaan toteuttaa muullakin tavalla kuin vain taistelukentällä ase- tai lähitaisteluna. Taistelumuotona on myös kilpailu, jossa arvostetaan parempaa tarkkuutta jousiammunnassa, hyväonnisuutta šakkipelissä ja oveluutta tehtäväarvoituksissa. Eeppisellä oveluudella tarkoitetaan lahjakkuutta ennustaa. Esimerkiksi sankarin parempi tulos jousiammunnassa ei riipu siitä, miten hän ampuu eikä siitä, mihin suuntaan hän ampuu, vaan ”hitusen verran hänen uljaudestaan” ja kyvystään loitsia jousi. Šakkipeliä pidetään erikoislaatuisena mittelölajina, jota sen eeppisen kuvauksen mukaan on nykypäivänä mahdotonta pelata, ja joka pohjimmiltaan on onnekkaamman pelaajan povaamista.


title: Polenitsa

text: Ei voida väittää, että bogatyrit olisivat taistelleet polenitsojen kanssa enemmän kuin keskenään. Käytännössä tarinat sekä bogatyrien että bogatyrin ja polenitsan välisistä tapaamisista arolla eli puhtaalla pellolla ovat identtisiä, koska sisältävät saman juonen - voimien mittailun taistelussa. Runoelmassa ei ole esimerkiksi yhtään tapausta, jolloin sankari olisi mennyt naimisiin ilman taistelua eli ilman itse morsiamen tai hänen isänsä tai veljeksien vastustusta. Dobrynjasta ja Marinkasta kertovasta tarinasta käy ilmi, että polenitsojen väliset taistelut käytiin samoista syistä, kuin miesten väliset, vaikka ilman niinkään surmaavaa lopputulosta. Yleisin kamppailu bylinoissa käydään niitä vastaan, jotka eeppisen käsityksen mukaisesti eivät ole ihmisenkaltaisia eivätkä käyttäydy ihmisen tavalla, esimerkiksi Lohikäärme Zmei. Venäläisen bogatyrin vihollinen on ihmiseksi tekeytyvä olento, joka tunnistetaan sen ulkomuodon ja käytöksen poikkeavista piirteistä.


title: Polenitsa

text: Joissakin kokoelmissa poljanitsa todennäköisesti tarkoittaa aroseudun rajoilla asuvien eri kansojen vaellusvaatteita.


title: Chuggington

text: Chuggington on Ludorum plc:n tuottama brittiläinen animaatiosarja. Se kertoo Chuggingtonin kaupungista, jossa ihmisten lisäksi asuu myös junia. Nuoret junat Wilson, Koko ja Bruno ovat sarjan päähenkilöt. Sarjasta on tehty viisi kautta ja 128 jaksoa. Suomessa sarjaa on esitetty MTV3 ja Disney Junior -kanavilla.


title: Chuggington

text:
Sarjan päähahmo. Nuori punainen ja innokas junanen.
Vihreä, seikkailunhaluinen junanen.
Sininen, vahva ja järkevä junanen.
Kaksoset, jotka ovat toisissaan kiinni. He riitelevät koko ajan.
Vanha, hidas ja viisas höyryveturi.
Sininen mahtaileva juna.
Nuori juna.
Nuori, innokas juna.
Valkoinen juna.
Vihreä juna
Punainen kierrätysjuna.
Violetti höyryveturi.
Vihreä höyryveturi
Kuuluisa jäätelöjuna.
Elokuvatähti ja supersankari.
Safarijuna.
Valkoinen matkustajajuna.
Pelastajajuna.


title: Think Different

text: Think Different oli Applen mainoslause, joka luotiin vuonna 1997 Los Angelesin TBWA/Chiat/Day-mainostoimistossa. Sitä käytettiin televisiomainoksissa, lukuisissa printtimainoksissa sekä useissa Applen tuotteille suunnatuissa tv-mainoksissa. Apple käytti slogania aina vuoteen 2002 asti, jolloin Switch-kampanja sai alkunsa.


title: Cornstalk

text: Cornstalk (omakielinen nimi Keigh-tugh-qua; noin 1720 – 9. marraskuuta 1777) oli shawneiden huomattava johtaja 1770-luvun alkuvuosina ennen Yhdysvaltain vapaussotaa. Hänet tunnettiin myös nimillä Hokoleskwa ja Wynepuechsika.


title: Cornstalk

text: Cornstalk vastusti vuosikymmenien ajan eurooppalaisten siirtokuntien leviämistä Ohiolaaksoon. Parhaiten hänet tunnetaan Point Pleasantin taistelusta, jossa hän johti noin tuhatta shawneeta, wyandotia ja delawarea Virginian miliisiä vastaan käydyssä yhteenotossa. Allekirjoitettuaan kaksi rauhansopimusta vuonna 1775 Cornstalkista tuli viimeisten elinvuosiensa ajaksi rauhanlähettiläs, joka kielsi intiaaneja liittymästä Britannian puolelle Yhdysvaltoja vastaan. Marraskuussa 1777 virginialaiset miliisit murhasivat hänet Fort Randolphissa diplomaattisen vierailun aikana. Tämä verityö järkytti sekä intiaaneja että virginialaisia.


title: Marlene

text: Marlene on alkujaan saksalainen naisen etunimi. Se on syntynyt lyhentymänä yhdistelmänimestä Maria Magdalena.


title: Marlene

text: Suomessa nimi Marlene on annettu vuoden 2009 loppuun mennessä noin 1100 henkilölle. Marlenen nimipäivä on suomenruotsalaisen kalenterin mukaan 15. elokuuta.


title: Willy Berking

text: Willy Berking (22. kesäkuuta 1910, Düsseldorf – 21. toukokuuta 1979, München) oli saksalainen kapellimestari, pasunisti ja säveltäjä. Hän perusti ensimmäisen big bandinsa Berliinissä vuonna 1928. 1930-luvulla hän soitti pasuunaa tanssi- ja viihdeorkestereissa. Toisen maailmansodan aikaan hän toimi saksalaisen propaganda big bandin "Charlie and His Orchestra" johtajana. Myöhemmin Berking toimi vuoden 1957 euroviisujen kapellimestarina, sekä johti Saksan kappaleet kilpailussa vuosina 1957, 1963, 1964 ja 1966. Vuonna 1957 hän toimi myös Sveitsin, Luxembourgin ja Belgian kapellimestarina.


title: Willy Berking

text: Berking kuoli syöpään vuonna 1979.


title: Milky Chance

text: Milky Chance on saksalainen pop/rock/folkduo. Yhtyeeseen kuuluvat laulaja Clemens Rehbein sekä DJ Philipp Dausch. Yhtye nousi suosioon kesällä 2014 "Stolen Dance" -kappaleellaan. Yhtye julkaisi ensimmäisen levynsä "Sadnecessary" lokakuussa 2013.


title: Friedrich Ebert nuorempi

text: Friedrich Ebert nuorempi (12. syyskuuta 1894 Bremen – 4. joulukuuta 1979 Berliini) oli saksalainen vasemmistopoliitikko ja Saksan ensimmäisenä presidenttinä toimineen Friedrich Ebertin poika. Hän oli alkujaan isänsä tavoin sosiaalidemokraatti, mutta toisen maailmansodan jälkeen hän toimi Itä-Saksaa hallinneessa Sosialistisessa yhtenäisyyspuolueessa (SED). Hän oli Itä-Berliinin ylipormestarina 1948–1967.


title: Friedrich Ebert nuorempi

text: Ebert kävi ala- ja keskikoulun Berliinissä ja kouluttautui 1909–1913 kirjanpainajaksi, missä ammatissa hän työskenteli seuraavat kaksi vuotta. Hän liittyi 1910 sosiaalidemokraattisen nuorisoliittoon ja 1913 Saksan sosiaalidemokraattiseen puolueeseen (SPD). Vuosina 1915–1918 hän osallistui ensimmäiseen maailmansotaan jalkaväen sotilaana. Weimarin tasavallan aikana Ebert toimi sosiaalidemokraattisten lehtien toimittajana. Vuosina 1918–1923 hän oli "Vorwärtsin" toimittajana, sen jälkeen kaksi vuotta sosiaalidemokraattisen lehdistöpalvelun työntekijänä ja vuosina 1925–1933 "Brandenburger Zeitungin" sekä "Potsdamer Volksblattin" päätoimittajana. Toukokuusta 1928 kesäkuuhun 1933 hän oli edustajana Saksan valtiopäivillä. Vuonna 1933 hän oli lyhyen aikaa myös Brandenburgin maapäivien edustajana Preussin osavaltion valtioneuvostossa. Ebert menetti työnsä, kun uusi kansallissosialistinen hallinto takavarikoi "Brandenburger Zeitungin" lehtipainon toukokuussa 1933, ja heinäkuusta joulukuuhun hän oli poliittisista syistä vangittuna Oranienburgin, Börgermoorin ja Lichtenbergin keskitysleireissä. Seuraavina vuosina hän oli pääasiassa työttömänä. Toisen maailmansodan alussa hänet kutsuttiin uudelleen asepalvelukseen ja hän palveli elokuusta 1939 toukokuuhun 1940 Wehrmachtissa osallistuen Puolan-sotaretkeen yleten ylikorpraaliksi. Sen jälkeen hänet määrättiin työskentelemään valtion kustannuslaitos Reichsverlagsamtiin.


title: Friedrich Ebert nuorempi

text: Sodan jälkeen Ebert toimi 1945–1946 SPD:n Brandenburgin piirin puheenjohtajana. Hän kannatti sosiaalidemokraattisen ja kommunistisen puolueen yhdistämistä, ja SED:n perustamisen jälkeen hän jatkoi huhtikuusta 1946 alkaen toisena Brandenburgin piirijohtajista. Hänet valittiin SED:n keskuskomiteaan, 1947 keskussihteeristöön ja 1949 politbyroohon eli ylimpään puoluejohtoon. Hän toimi vuodesta 1946 myös Brandenburgin maapäivien puhemiehenä. Vuonna 1948 Ebert valittiin Itä-Berliinin ylipormestariksi, missä tehtävässä hän toimi melkein kaksikymmentä vuotta. Samanaikaisesti hän oli jäsenenä 1948–1949 toimineessa Saksan kansanneuvostossa, 1949–1950 väliaikaisessa kansankamarissa ja vuodesta 1950 kuolemaansa asti DDR:n valtaa vailla olleessa parlamentissa, kansankamarissa. Hän oli 1950–1963 ja 1971–1979 kansankamarin varapuhemies sekä vuodesta 1971 SED:n parlamenttiryhmän puheenjohtaja. Vuodesta 1960 Ebert kuului myös Itä-Saksan valtioneuvostoon. Hänellä oli lisäksi muita tärkeitä luottamustehtäviä DDR:ssä. Vuosina 1950–1958 hän oli saksalais-neuvostoliittolaisen ystävyysseuran puheenjohtaja ja 1957–1964 DDR:n kaupunki- ja maapäivien puheenjohtaja. Hän sai monia korkeita itäsaksalaisia kunniamerkkejä.


title: Bilal Velija

text: Bilal Velija (s. 22. lokakuuta 1982 Negotino, Jugoslavian SLT) on makedonialainen jalkapalloilija, joka edustaa Kakkosessa pelaavaa Musan Salamaa. Hän on pelipaikaltaan oikea laitapuolustaja.


title: Bilal Velija

text: Velija aloitti uransa makedonialaisessa FK Sileksissä. Vuonna 2007 hän pelasi Suomessa FC PoPassa Kakkosta. Hän liittyi Olimpik Bakun joukkueeseen talvella 2008. Joukkue saavutti tuolla kaudella toisen sijan Azerbaidžanin valioliigassa. Hän jätti seuran kesäkuussa 2008.


title: Bilal Velija

text: Maaliskuussa 2009 Velija solmi kaksivuotisen sopimuksen Norjan Adecco-liigassa pelanneen Løv-Hamin kanssa. Vuonna 2010 Løv-Ham palasi puoliammattilaisseuraksi ja luopui kaikista sopimuspelaajistaan Velija mukaan lukien.


title: Bilal Velija

text: Helmikuussa 2014 Velija kävi Veikkausliigassa pelaavan Vaasan Palloseuran testissä, pelaten kahdessa Liigacupin ottelussa. Saman vuoden huhtikuussa Velija solmi kauden 2014 kattavan sopmuksen Ykkösessä pelaavan JJK:n kanssa.


title: Seitsemän merta

text: Seitsemän merta on laajasti tunnettu historiallinen sanonta, joka viittaa joko nykykäsityksen mukaan valtameriin tai kunakin aikana erilaiseen joukkoon meriä. Sanonnalla tarkoitetaan joko kaukaisia maita kuten "seitsemän meren takana" tai merimiesten kokeneisuutta: "Hän on purjehtinut seitsemällä merellä". Valtameriä ei ole kuin kolme eli Atlantti, Tyynimeri sekä Intian valtameri tai viisi, jos sekä Pohjoinen jäämeri että Eteläinen jäämeri lasketaan mukaan, mutta kun halutaan lukumääräksi seitsemän sanonnan mukaan, niin tähän on päästy jakamalla sekä Atlantti että Tyynimeri eteläiseen ja pohjoiseen osaan.


title: Seitsemän merta

text: "Seitsemän merta"-sanonnan nykyiseen yleisyyteen on ehkä eniten vaikuttanut Rudyard Kipling runo "The Seven Seas" vuodelta 1896.


title: Seitsemän merta

text: Sanonnan historia ulottuu Mesopotamiaan, jossa tunnettiin seitsemän planeettaa. Tätä kautta luku seitsemästä tuli pyhä luku, joka silloin yhdistettiin myös tunnettuihin meriin.


title: Seitsemän merta

text: Antiikin aikana meriin luettiin:


title: Seitsemän merta

text: 900-luvulla Islamilainen maantieteilijä Ya'qubi kirjoitti kuvauksen matkasta Kiinaan seitsemän meren yli. Nämä meret olivat Persianlahti, Khambatinlahti, Bengalinlahti, Malakansalmi,Singaporensalmi, Siaminlahti ja Etelä-Kiinan meri.


title: Seitsemän merta

text: Arabialaisten merenkävijöiden käsitys seitsemästä merestä on todennäköisesti sisältänyt myös ne meret, joilla he kulkivat:


title: Mäntyluodon hotelli

text: Mäntyluodon hotelli on vuonna 1918 perustettu hotelli-ravintola, joka toimii Porin Mäntyluodon kaupunginosassa, noin 20 kilometrin päässä kaupungin keskustasta.


title: Mäntyluodon hotelli

text: Torkel Nordmanin ja Arthur Fagerholmin arkkitehtitoimiston suunnittelema jugendtyylinen rakennus sijaitsee aivan Porin sataman kupeessa, ja se on osa Mäntyluodon luotsi- ja satamaympäristöä, jonka Museovirasto on määritellyt valtakunnallisesti merkittäväksi rakennetuksi kulttuuriympäristöksi. Hotellin rakennutti Porin kaupunki, joka myös omisti sen vuoteen 2000 saakka.


title: Työsuojeluviranomainen

text: Työsuojeluviranomaisella tarkoitetaan Suomessa aluehallintovirastoa (työsuojelun vastuualue) sekä sosiaali- ja terveysministeriötä sen hoitaessa tuotteiden turvallisuuden valvontaan liittyviä tehtäviä.


title: Työsuojeluviranomainen

text:
Työsuojeluviranomainen tekee tarkastuksia oma-aloitteisesti sekä työnantajien ja työntekijöiden pyynnöstä. Työsuojelutarkastajalla on oikeus päästä työpaikalle ja muihin valvottaviin kohteisiin ja saada nähtäväkseen valvonnan kannalta olennaiset asiakirjat ja selvitykset. Työsuojeluviranomainen sovittaa valvontansa oman alueensa työpaikkojen tarpeisiin ja olennaisiin työsuojelukysymyksiin. Valvonnan keskeisenä tavoitteena on työn aiheuttaman haitallisen kuormituksen ehkäisy sekä työtapaturmien ja kemikaaliriskien torjunta. Lisäksi valvonnan avulla varmistetaan työelämän pelisääntöjen toteutuminen työpaikoilla.
Työsuojeluviranomaisen valvottavana on yli sadan työsuojelusäädöksen noudattaminen. Tärkeimmät työsuojelua sääntelevät lait ovat työturvallisuuslaki, työsopimuslaki, työaikalaki, työterveyshuoltolaki sekä laki työsuojelun valvonnasta ja työpaikan yhteistoiminnasta. Valvonta kohdistuu työpaikan työoloihin ja työsuojelun hallintajärjestelmiin sekä työpaikan omiin työsuojelua tukeviin ja edistäviin menettelytapoihin.
Sekä työnantajat että työntekijät voivat pyytää työsuojeluviranomaisilta ohjeita työn turvallisuuteen ja terveellisyyteen sekä työsuhteen ehtoihin liittyvissä asioissa. Työsuojeluviranomainen ei ole edunvalvojia eivätkä hoida asiakkaiden yksityisoikeudellisia kiistoja, kuten palkkasaatavia.


title: Kroll-ooppera

text: Kroll-ooppera oli oopperatalo Berliinin Tiergartenin puistossa, silloisen Königsplatz-aukion (nykyinen Platz der Republik) länsilaidalla. Se toimi natsi-Saksan aikana Saksan valtiopäivien väliaikaisena istuntopaikkana.


title: Kroll-ooppera

text: Kroll-oopperan rakennutti liikemies Joseph Kroll hienoksi ravintolaksi vuosina 1843–1844. Suunnitteluun osallistuivat arkkitehdit Carl Ferdinand Langhans, Ludwig Persius ja Eduard Knoblauch. Linnaa muistuttaneessa rakennuksessa oli useita juhlasaleja, joista suurimpaan eli königssaaliin mahtui 5 000 vierasta. Ravintolan yhteydessä aloitti vuonna 1850 toimintansa kesäteatteri. Se muutettiin 1895–1898 ”uudeksi kuninkaalliseksi oopperataloksi” ("Neue Königliche Opernhaus"). Koska oopperan pitäminen ei kannattanut, rakennus päätettiin vuonna 1914 purkaa, mutta työt keskeytettiin ensimmäisen maailmansodan alettua. Sen jälkeen rakennusta käytettiin sairaalana ja vaatevarastona. Kroll-ooppera muutettiin Oskar Kaufmannin johdolla takaisin oopperataloksi 1922–1923, ja se avasi ovensa uudelleen 1. tammikuuta 1924. Se palautettiin valtionoopperan alaisuuteen kolme vuotta myöhemmin, mutta Preussin maapäivät määräsivät sen suljettavaksi vuonna 1931.


title: Kroll-ooppera

text: Valtiopäivätalon tuhopolton jälkeen Kroll-ooppera kunnostettiin maaliskuussa 1933 valtiopäivien tilapäiseksi istuntopaikaksi. Siellä hyväksyttiin 23. maaliskuuta valtalaki, joka mahdollisti Adolf Hitlerin hallitukselle yksinvallan. Valtiopäivät kokoontuivat Kroll-oopperassa aina huhtikuussa 1942 pidettyyn viimeiseen istuntoonsa saakka. Rakennus vaurioitui pahoin marraskuun 1943 pommituksissa ja se purettiin sodan jälkeen vuonna 1951. Lopullisesti sen jäännökset hävitettiin 1957. Paikka on nykyään rakentamatonta nurmikkoa Bundeskanzleramtin eteläpuolella.


title: Myymäläsuunnittelu

text: Myymäläsuunnittelu on vähittäismyymälän suunnittelemista mahdollisimman hyvin tarkoitustaan palvelevaksi kulkureittiensä, kalustuksensa, tavaroiden esillepanon, opastekylttien ja asiakaspalvelun kannalta. Sen tavoitteena on tehdä myymälässä käynti asiakkaalle mahdollisimman miellyttäväksi ja ostohaluja herättäväksi, ja näin kerryttää myymälää pitävälle yritykselle mahdollisimman suuri tuotto myymälästä.


title: Myymäläsuunnittelu

text:
Myymäläsuunnittelu nähdään nykyisin osana yrityksen visuaalista markkinointia, jonka tarkoituksena on esittää tuotteet mahdollisimman haluttavina, esimerkiksi upeasti valaistuina tai herkullisesti ja värikkäästi ja esille pantuina. Visuaaliseen markkinointiin luetaan myymälätasolla rakennuksen ulkonäkö ja arkkitehtuuri, "layout" eli myymälän pohjaratkaisut kulkureitteineen sekä "display"-ratkaisut, kuten myymälän kalustus, muu sisustus ja somistus sekä opasteet.
Myymäläsuunnittelun piiriin kuuluvat kuluttajan näköaistimusten (tilakokemus, valaistus, värit jne.) lisäksi myös muut aistikokemukset, kuten tuoksut, lämpötila ja taustamusiikki.


title: Myymäläsuunnittelu

text: Myymäläympäristön osatekijät jaetaan kolmeen ryhmään:


title: Myymäläsuunnittelu

text: Myymälän layout eli pohjaratkaisu jaetaan kolmeen päätyyppiin:


title: Myymäläsuunnittelu

text: Myymälän tuotteiden esillepano voi pääratkaisultaan olla joko "vertikaalista" tai "horisontaalista". Vertikaalisessa asettelussa tuotteita on hyllyissä tai telineissä useita päällekkäin. Horisontaalisessa esillepanossa tuotteet ovat vierekkäin. Tuotteiden sijainnilla voi molemmissa pääratkaisuissa olla suuri vaikutus myyntiin. On esimerkiksi havaittu, että mikäli tuote siirretään silmänkorkeudelta alahyllylle, myynti voi laskea noin 60 prosenttia.


title: Myymäläsuunnittelu

text: Myymälän kalusteilla on seuraavia tehtäviä:


title: Diego Poyet

text: Diego Poyet González (s. 8. huhtikuuta 1995 Zaragoza, Espanja) on Espanjassa syntynyt englantilainen jalkapalloilija, joka omaa uruguaylaiset sukujuuret. Poyet edustaa nykyisin Valioliigassa pelaavaa West Ham Unitedia. Hän on pelipaikaltaan keskikenttäpelaaja. Poyetin isä, uruguaylainen Gus Poyet on myös entinen jalkapalloilija, joka pelasi Real Zaragozassa Diegon syntymän aikaan. Gus Poyet on toiminut myös muun muassa Sunderland AFC:n päävalmentajana.


title: Diego Poyet

text: Diego Poyet on Charlton Athleticin kasvatti ja edusti seuraa aina vuoteen 2014 asti, jolloin hän siirtyi neljän vuoden sopimuksella Valioliigan West Hamiin. Ensimmäisellä kaudellaan West Hamissa Poyet pelasi vain kolme liigaottelua käyden kauden aikana lainalla Englannin mestaruussarjan Huddersfield Townissa, jossa otteluita kertyi kaksi.


title: Diego Poyet

text: Poyet voi edustaa maajoukkuetasolla joko synnyinmaataan Espanjaa, vanhempiensa kotimaata Uruguayta tai Englantia, jossa hän on asunut pitkään. Hän on edustanut Englantia alle 17-vuotiaissa ja Uruguayta alle 20-vuotiaissa. Poyet kuuluu Uruguayn joukkueeseen vuoden 2015 MM-kilpailuissa


title: Yoann Kowal

text: Yoann Kowal (s. 28. toukokuuta 1987 Nogent-le-Rotrou, Ranska) on ranskalainen estejuoksija. Hän kilpailee 3 000 metrin esteiden lisäksi 1 500 metrillä. 3 000 metrin estejuoksussa Kowalin ennätys on vuonna 2013 Rabatissa juostu 8.12,53.


title: Yoann Kowal

text:
Kowal voitti pronssia sisäratojen EM-kisoissa vuonna 2009 Torinossa 1 500 metrillä. Vuoden 2014 EM-kisoissa Zürichissä Kowal sijoittui alun perin toiseksi 3 000 metrin esteissä, mutta hänet nostettiin myöhemmin voittajaksi alkuperäisen voittajan, Kowalin maanmiehen Mahiedine Mekhissi-Benabbadin syyllistyttyä epäurheilijamaiseen käytökseen. Vuoden 2016 EM-kisoissa Kowal sijoittui estejuoksussa pronssille. Hän oli 3 000 metrin estejuoksussa kahdeksas Moskovan MM-kilpailuissa 2013, viides Rio de Janeiron olympialaisissa 2016, kolmastoista Lontoon MM-kilpailuissa 2017 ja neljäs Berliinin EM-kilpailuissa 2018.
Kowal on 172 senttimetriä pitkä, painaa 58 kilogrammaa ja edustaa E Perigueux Sarlat Trelissac A:ta.


title: Raisa Porrasmaa

text: Raisa Porrasmaa (s. 1981 Juuka) on suomalainen japanologi, kääntäjä ja tietokirjailija.


title: Raisa Porrasmaa

text: Porrasmaa valmistui filosofian maisteriksi Helsingin yliopistosta vuonna 2010. Hän valmistelee väitöskirjaa Japanin 1000–1200-lukujen hovikirjallisuudesta. Porrasmaa on kirjoittanut kirjoja Japanista ja opettanut japanin kieltä. Hän on suomentanut Haruki Murakamin teoksia, joista "Värittömän miehen vaellusvuodet" (2014) oli ensimmäinen suoraan japanista suomennettu Murakamin teos.


title: Raisa Porrasmaa

text: Porrasmaa asuu Helsingissä ja Tokiossa.


title: Shōichi Sugita

text: Shōichi Sugita (, 1924- 15. huhtikuuta 1945) oli japanilainen hävittäjälentäjä ja hävittäjä-ässä toisessa maailmansodassa. Niigatan prefektuurissa vuonna 1924 syntyneelle Sugitalle vahvennettiin 70 tehtyä ilmavoittoa ja lisäksi 40 jaettua pudotusta.


title: Shōichi Sugita

text: Ylipursimies Sugita oli suojaamassa Mitsubishi A6M Reisen "Zero" -hävittäjäkoneella Keisarillisen Japanin laivaston amiraalia, Isoroku Yamamotoa kuljettanutta Mitsubishi G4M "Betty" -konetta. Kone ammuttiin alas Operaatio Kostossa Bougainvillen rannikon yläpuolella, kun se oli lennolla Rabaulista Buiniin 18. huhtikuuta 1943. Ilmataistelun aikana Sugita osui ammuksillaan luutnantti Raymond K. Hinen P-38-koneeseen, jonka mahdollisesti pudotti. Sugita lensi Kenji Yanagiyan siipimiehenä, näistä "Zero"-saattohävittäjien piloteista Yanagiya oli ainut sodasta selvinnyt.


title: Shōichi Sugita

text: Myöhemmin Sugita liitettiin yhdeksi 343. Kokutain lentäjistä, kapteeni Minoru Gendan henkilökohtaisesti kutsumana. Hän palveli Japanin kotisaarten ilmapuolustuksessa. Kuuluisa japanilainen sotilaslentäjä Saburō Sakai todisti Sugitan kaatumisen ilmataistelussa. Sakai kuvaili Sugitaa yltiöpäisen rohkeana lentäjänä, mikä lopulta koitui hänen tuhokseen 15. huhtikuuta 1945. Sugita kuoli, kun hänen ohjaamansa Kawanishi N1K "George" -tyypin torjuntahävittäjä ammuttiin alas. Tämä tapahtui Kanoyan lentokentälle tehdyssä viholliskoneiden hyökkäyksessä ilmaannousun aikana. Kaatunutta Sugitaa korvaamaan lähetetty Kaneyoshi Mutō kuoli hänkin ilmataistelussa Tyynenmeren sodan loppuvaiheissa.


title: Toxodontidae

text: " Toxodontidae " oli lahkoon "Notoungulata" kuuluva heimo, joka eli Oligoseenikaudelta Pleistoseenikaudelle. Sen pääasiallinen levinneisyysalue oli Etelä-Amerikka, mutta heimon lajeja oli jonkin verran myös Keski- ja Pohjois-Amerikassa. Osa heimon lajeista oli keskikokoisia nisäkkäitä, osa suuria. Ulkonäöltään ne muistuttivat sarvikuonoja. Niiden hampaat olivat kehittyneet ruohon syömiseen soveltuviksi.


title: Samuel Francis

text: Samuel Adelebari Francis (s. 27. maaliskuuta 1987 Port Harcourt, Nigeria) on nigerialaissyntyinen qatarilainen pikajuoksija. Hän kilpailee sekä 100 että 200 metrillä. 100 metrillä hänen ennätyksensä on vuonna 2007 juostu 9,99 ja 200 metrillä vuonna 2008 juostu 20,61.


title: Samuel Francis

text: Francisin aika 9,99 oli syntyessään myös Aasian ennätys ja ensimmäinen aasialaisurheilijan tekemä kymmenen sekunnin alitus 100 metrillä. Femi Ogunode rikkoi ennätyksen vuonna 2014. Francis voitti kultaa ja hopeaa Aasian mestaruuskilpailuista vuodelta 2007 saatuaan Qatarin kansalaisuuden aiemmin samana vuonna. Francis on osallistunut yksiin kesäolympialaisiin ja kolmiin MM-kisoihin, mutta aina matka on katkennut viimeistään semifinaalivaiheessa.


title: Samuel Francis

text: Francis sai vuonna 2017 dopingin takia kahden vuoden kilpailukiellon ajalle 16.11.2016–15.11.2018, kun hänen Pekingin olympialaisissa 2008 antamansa dopingnäytteen uudelleentutkinnassa vuonna 2016 paljastui merkkejä dopingin käytöstä.


title: Masa Orpana

text: Matti-Juhani ”Masa” Orpana (s. 1973 Kangasala) on suomalainen muusikko. Hänen instrumenttejaan ovat eri saksofonit, huilu, kitara ja klarinetti. Orpana soittaa kuitenkin eniten tenorisaksofonia.


title: Masa Orpana

text: Orpana on julkaissut omalla nimellään kolme albumia: Alba Recordsin julkaisemat "Honky Tonk Man" (2005), "Brothers" (2008) sekä "Travelin’ Home" (2014). Tämän lisäksi hän esiintyy lukuisilla levyillä jazz-, blues- ja rockyhtyeiden jäsenenä sekä vierailevana muusikkona useiden pop-, rock- ja rhythm and blues -artistien levyillä.


title: Masa Orpana

text: Vuodesta 2006 Orpana on soittanut Anssi Tikanmäen orkesterissa. Orpana on toiminut myös rhythm and blues -yhtye Honky Tonk Menin keulakuvana laulaja-kitaristi-harpisti Ismo Haaviston rinnalla. Nykyään hän johtaa omaa Masa Orpana Honk -yhtyettään. Orpana on myös säveltänyt suuren osan yhtyeen kappaleista. Hän on työskennellyt myös teatterimuusikkona. Muusikon työn ohella hän on toiminut monipuolisesti saksofoninsoiton ja rytmimusiikin opettajana.


title: Masa Orpana

text: ATO:n ja Honky Tonk Menin lisäksi Orpana on soittanut lukuisissa muissa yhtyeissä, joista mainittakoon Groovy Eyes, One O’Clock Humph ja Jazzgangsters. Hän on ollut mukana perustamassa jazzyhtyeitä Rakka, Olmarin Unioni sekä Jazzmuseo. Näiden yhtyeiden kanssa Orpana on myös levyttänyt ja esiintynyt blues- ja jazzfestivaaleilla sekä -klubeilla Suomen lisäksi muissa Pohjoismaissa, ympäri Eurooppaa ja Pohjois-Amerikassa.


Luettelo Suomessa uhanalaisista kätköpistiäisistä sisältää ne Suomessa esiintyvät kätköpistiäislajit (Parasitica), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.


title: Luettelo Suomessa uhanalaisista kätköpistiäisistä

text: Suomesta on luetteloitu yli 5600 kätköpistiäislajia, mikä tekee noin 14 % kaikista monisoluisista eliöistä. Lisäksi noin 500 lajia ei vielä sisälly virallisiin lajiluetteloihin ja maalle uusia kätköpistiäislajeja löydetään keskimäärin 30 lajia vuodessa. Vuoden 2010 uhanalaisarvoinnissa arvioitiin 1784 lajia, joista 195 sisällytettiin Suomen punaiseen listaan. Arviointi pyrittiin tekemään erityisen yksityiskohtaisesti ahmaspistiäisille (heimo Ichneumonidae). Vasta 2000-luvulla ensimmäisen kerran Suomesta havaitut lajit katsottiin arviointiin soveltumattomiksi. Näitä on 116 lajia. Arvioidusta lajistosta 2 lajia on luokiteltu äärimmäisen uhanalaisiksi, 6 lajia erittäin uhanalaisiksi ja 36 vaarantuneiksi. Loput punaisen listan lajit ovat silmälläpidettäviä, puutteellisesti tunnettuja tai hävinneitä.


title: Takahuhdin koulu

text: Takahuhdin koulu on Itä-Tampereen Takahuhdissa sijaitseva peruskoulu, jossa on opetusta kahdessa eri talossa. A-talossa, joka sijaitsee osoitteessa Hanhenmäenkatu 2, opiskelevat 5.–9. luokilla olevat oppilaat ja B-talossa, joka sijaitsee osoitteessa Hintsankatu 4, puolestaan 1.–4.-luokkalaiset.


title: Takahuhdin koulu

text: Koulun rehtori on Sami Nykänen. Takahuhdin koulu ja Ristinarkun koulu yhdistyivät vuonna 2010 ja koulun nimeksi tuli Takahuhdin koulu. Ennen vuotta 2010 Ristinarkun koulu toimi nykyisen Takahuhdin koulun paikalla. Koululla on ystävyyskoulu sekä Saksassa että Virossa. Takahuhdin koulun opettajia ovat muun muassa kirjailija Juha Javanainen.


title: Takahuhdin koulu

text: Koulu on rakennettu vuonna 1939.


Luettelo Suomessa uhanalaisista sahapistiäisistä sisältää ne Suomessa esiintyvät sahapistiäislajit (Symphyta), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.


title: Luettelo Suomessa uhanalaisista sahapistiäisistä

text: Suomen arviolta noin 790 sahapistiäislajista 42 on luokiteltu uhanalaiseksi, joskin osa kaikkein uhanalaisimmista lajeista on saattanut jo hävitä. Arviointi ei kuitenkaan ole kattava, sillä peräti 58,3 % Suomen sahapistiäislajistosta jäi arvioinnin ulkopuolelle puutteellisen tiedon vuoksi. Lisäksi neljä lajia on tavattu ensimmäisen kerran liian vastikään arvioinnin tekemiseksi ja yksi laji elää ainoastaan koristekasveilla. Kaikkiaan uhanalaisarviointi on tehty 325 sahapistiäislajille.


title: Mainoslause

text: Mainoslause tai slogan on kaupallinen iskulause, lyhyt sarja mieleenjääviä sanoja, joita käytetään mainoskampanjoissa. Mainoslauseet ovat hyvä keino kiinnittää katsojan huomiota tiettyyn tuotteeseen tai tuoteryhmään. Tarkoituksena on korostaa lausetta, josta mainostaja toivoo itsensä muistettavan.


title: Mainoslause

text: Mainoslause kertoo tuotteen mahdolliselle ostajalle, millainen tuote on. Mainoslause on osa brändin eli tuotteen mielikuvan luontia. Tunnettuja kaupallisia sloganeita ovat muun muassa Nokian ”"Connecting People"” ja Niken ”"Just do it"”.


title: Mainoslause

text: Suomen Markkinointiliitto on vuodesta 2006 ylläpitänyt Mainonnan ja markkinointiviestinnän suunnittelijat MAT ry:n vuonna 1959 perustamaa Iskulauserekisteriä.


title: Mainoslause

text: Jotkut iskulauseet on luotu vain erikoisille rajoitetun ajan kampanjoille; Toiset on tarkoitettu yrityksen iskulauseiksi, joita käytetään pitkään. Jotkut mainoslauseet ovat mieleenpainuvia vasta sen jälkeen kun virallinen käyttö on ohitse.


title: William Sharman

text: William Sharman (s. 12. syyskuuta 1984 Lagos, Nigeria) on Nigeriassa syntynyt brittiläinen pika-aitajuoksija. Hänen ennätyksensä on vuonna 2014 EM-kisojen semifinaaleissa juostu 13.16. Hän sijoittui EM-finaalissa toiseksi tuloksella 13.27 voittaen samalla hopeaa. Nuorempana Sharman kilpaili myös kymmenottelussa.


title: William Sharman

text: Sharmanilla on kaksi Kansainyhteisön kisojen hopeaa 110 metrin aidoista Englannin väreissä, vuosilta 2010 ja 2014. Vuoden 2013 MM-kisoissa Sharman sijoittui viidenneksi, samoin kuin kaksi vuotta aiemmin MM-kisoissa. MM-kisoissa 2009 Sharmanin sijoitus oli neljäs. Hän on 184 senttimetriä pitkä, painaa 78 kiloa ja edustaa Belgrave Harriersia. Sharman muutti Nigeriasta pienenä Britanniaan.


title: TBWA\Chiat\Day

text: TBWA\Chiat\Day on mainostoimistoketju TBWA Worldwiden Pohjois-Amerikan divisioona. Vuonna 1995 TBWA:n ja Chiat/Dayn fuusion myötä luotu yritys toimii Los Angelesissä, New Yorkissa, Nashvillessä ja Méxicossä. Ennen fuusiota Chiat/Day oli luonut kansainvälisesti merkittäviä mainoskampanjoita, kuten mainoselokuvan "1984" Applen ensimmäisestä Macintosh-tietokoneesta. Fuusion seurauksena Chiat/Dayn Lontoon toimiston työntekijöitä lähti perustamaan omaa St. Lukes -mainostoimistoa.


title: Tehomainos

text: Tehomainos Oy oli Huhtamäki-yhtymään kuulunut mainostoimisto, joka toimi Helsingissä vuodesta 1962 vuoteen 1990, jolloin se myytiin toimivalle johdolle. Vuodesta 1985 Tehomainos oli osa kansainvälistä J. Walter Thompson -mainostoimistoketjua.


title: Tehomainos

text: Yritys perustettiin toukokuussa 1962 nimellä H-yhtymän markkinointi Oy tarkoituksena pitää se vain Huhtamäki-yhtymän yksiköitä ja tuotteita palvelevana, aluksi pikemminkin markkinointiyhtiönä ja vasta vuodesta 1965 varsinaisena mainostoimistona nimeltä Tehomainos Oy. Täydelliset mainostoimisto-oikeudet eli niin sanotun auktorisoinnin Tehomainos Oy sai joulukuussa 1965, ja toiminta pääsi alkamaan 1.1.1966. Tehomainokseen yhdistettiin vuonna 1970 myös Huhtamäki-yhtymän pakkaussuunnitteluosasto. Suurimmillaan Tehomainoksen työntekijämäärä oli 60 vuonna 1972.


title: Tehomainos

text: Huhtamäen ulkopuolisia asiakkaita alkuvuosina olivat muiden muassa Kaukomarkkinat Oy, Valio, Lääketeollisuusyhdistys, G. A. Serlachius Oy, Oy Alko Ab:n vientiosasto, Ilmarinen, Väestöliitto ja Suomen Matkatoimisto.


title: Tehomainos

text: Tehomainos tuli tunnetuksi erityisesti makeisten ja kosmetiikkatuotteiden televisiomainonnan sekä suoramarkkinoinnin osaajana.


title: Tehomainos

text: Vuonna 1985 Tehomainos liittyi kansainväliseen J. Walter Thompson –mainostoimistoketjuun, jolla tuolloin oli lähes 200 toimistoa noin 40 maassa. Päätös toi Tehomainokselle myös useiden JWT-ketjun kansainvälisten asiakkaiden Suomen-mainonnan tehtäviä. Uudeksi nimeksi tuli Mainostoimisto Tehomainos – J. Walter Thompson Oy.


title: Tehomainos

text: Vuonna 1990, osana Huhtamäki-yhtymän toimialarationalisointia, Tehomainosta yritettiin aluksi myydä JWT-ketjun emoyhtiölle WPP:lle, mutta tämän kieltäydyttyä toimisto myytiin sen toimivalle johdolle. Nykyisin J. Walter Thompsonia edustaa Suomessa Activeark-JWT Oy. Vuonna 1996 J .Walter Thompson Finland ja toinen helsinkiläistoimisto Interplan fuusioituivat.


title: Tehomainos

text: Vuonna 2001, kun pitkäaikainen toimitusjohtaja Curt Ringwall jäi eläkkeelle, JWT-ketju osti hänen ja parin muun johtohenkilön osakkeet ja nosti omistusosuutensa Helsingin-toimistosta yli 50 prosenttiin. Vuonna 2012 JWT Helsinki Oy ja Activeark fuusioituvat Activeark-JWT:ksi. Vuoden 2015 alusta siitä tuli Mirum Agency Oy, osa kansainvälistä Mirum-ketjua.


title: Matija Kranjc

text: Matija Kranjc (s. 12. kesäkuuta 1984 Ljubljana, Slovenia) on slovenialainen keihäänheittäjä. Kranjcin ennätys on vuonna 2014 EM-kisojen karsinnassa heitetty 80.46. Tulos on samalla Slovenian ennätys. Kranjc selviytyi karsinnasta finaaliin. Hän voitti pronssia Välimeren kisoissa vuonna 2009 Pescarassa tuloksella 77.82. Kranjc on osallistunut kaksiin kesäolympialaisiin, mutta molemmissa hän on jäänyt karsintaan. Vuoden 2011 MM-kisoissa Daegussa hän jäi myös karsintaan. Kranjc on 181 senttimetriä pitkä, painaa 81 kiloa ja edustaa MASS-seuraa.


title: Uinnin pitkän radan Euroopan-mestaruuskilpailut 1985

text: Uinnin pitkän radan Euroopan-mestaruuskilpailut järjestettiin vuonna 1985 17. kertaa. Kilpailut pidettiin Bulgarian Sofiassa 4.–11. elokuuta ja naisten vesipallo Norjan Oslossa 12.–18. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja vesipallo.


text: Isäntämaa


Kööpenhaminan yliopiston sinfoniaorkesteri, myös "SymfUni", on sinfoniaorkesteri Kööpenhaminan yliopistossa. Orkesteri toimii Frederiksbergin kunnassa.


title: Kööpenhaminan yliopiston sinfoniaorkesteri

text: SymfUni-orkesterin perusti vuonna 2007 joukko Kööpenhaminan yliopiston opiskelijoita. Nykyisin orkesteriin kuuluu noin 60 eri opiskelulinjan opiskelijaa Kööpenhaminan yliopistosta sekä suuri joukko kansainvälisiä opiskelijoita ja opiskelijoita muista yliopistoista Suur-Kööpenhaminan alueelta. Keväällä 2012 orkesteri esitti Alankomaissa Niels Wilhelm Gaden "Elverskud"-oopperan yhdessä hollantilaisen opiskelijakuoron kanssa.


text: SymfUni on konsertoinut ympäri Eurooppaa esittäen Beethovenista Bizet'hen. Syksyllä 2013 orkesteri teki yhteistyötä Universitätschor Dresdenin kanssa ja on esittänyt muun muassa Lars-Erik Larssonin "Förklädd Gud" ja Felix Mendelssohn Bartholdyn "Vom Himmel hoch". Keväällä 2014 orkesteri esitti elokuvamusiikkia, muun muassa John Williamsin säveltämää musiikkia elokuvista "E.T." ja "Kadonneen aarteen metsästäjät".


title: Viron linnut

text: Viron linnut – Havainnot 1990–2010 on Timo Pettayn toimittama lintukirja, jossa esitellään kaikki Virossa vuosina 1990–2010 havaitut lintulajit. Kirja on ilmestynyt 2014, ja sen on julkaissut Viron Lintuseura, joka nimestään huolimatta on suomalainen.


title: Viron linnut

text: Teos on lajissaan kolmas. Aiemmat havaintokirjat ovat ilmestyneet vuosina 1998 ja 2004. Kirjoitusten pohjana ovat lähinnä suomalaisten tekemät havainnot. Niitä kerättiin alkujaan sattumanvaraisesti, mutta myöhemmin aineistoa on kertynyt Hatikka-järjestelmän kautta, ja viimeisessä vaiheessa otettiin käyttöön virolainen eElurikkus-tietokanta.


title: Viron linnut

text: Alkusanojen jälkeen luodaan katsaus Viron lintutieteellisen tutkimuksen historiaan. Yleiskatsausten teon aloittivat 1700-luvulla baltiansaksalaiset kartanonherrat. Aineistoa kertyi museoihin ja Tarton yliopistoon 1822 perustettuun eläintieteelliseen kabinettiin. Tutkimusta tehtiin myös neuvostovallan aikana Viron tiedeakatemian alaisuuteen perustetussa Zoologia ja Botaanika Instituutissa. Viron itsenäistyttyä jälleen tieteellinen tutkimus järjestettiin uudelleen. Nykymuotoinen lintuharrastus sai alkunsa 1990-luvulla, ja alkuun esikuvina olivat ulkomaiset linturetkeilijät.


title: Viron linnut

text: Oman katsauksensa teoksessa saa suomalaisten retkeily Virossa. Sen jälkeen esitellään Sõrven lintuasemalla tehtyjä havaintoja muuton vaihteluista. Pääosan teoksesta muodostavat Viron linnustosta tehdyt havainnot. Kirjan lopussa on vielä rariteettikatsaus, jossa on kaikki hyväksytyt havainnot 5. joulukuuta 2013 asti.


title: Viron linnut

text: Jan Södersved kirjoittaa kiittävässä arviossaan BirdLife Suomen Linnut-lehdessä, että ”kirja kuuluu ehdottomasti jokaisen Viron linnustosta kiinnostuneen hyllyyn tai reppuun”. Erityismaininnan Södersved antaa upeille valokuville ja Juho Könösen piirroksille.


title: Viron linnut

text: Kirjan kuvitusta kiittää myös William Velmala Helsingin Seudun Lintutieteellisen yhdistyksen Tringa-lehdessä. Hän sanoo, että kuvat ”ovat poikkeuksetta hienoja ja riittävän suuria”. Kuvat on kaikki otettu Virossa, ja kuvaajina on sekä suomalaisia että virolaisia harrastajia.


title: Glow (kappale)

text: Glow on englantilaisen laulaja-lauluntekijä Ella Hendersonin kappale, joka julkaistaan 14. syyskuuta 2014 artistin esikoisalbumin, Chapter One, toisena singlenä. Itse albumi julkaistaan viikkoa myöhemmin, 22. syyskuuta. Kappaleen kirjoittivat Camille Purcell ja Steve Mac.


title: Glow (kappale)

text: Ennen singlen julkistusta Henderson sanoi sen varmasti yllättävän monet ihmiset, koska sen tyyppistä musiikkia kukaan ei häneltä odota. Kappaleen virallinen musiikkivideo julkaistiin YouTubessa 12. elokuuta 2014.


title: Dracula Twins

text: Dracula Twins on Microsoft Windows tasohyppelypeli, jonka on julkaissut ja kehittänyt ruotsalainen kehittäjä-julkaisija Legendo Entertainment. Dracula Twins on peli, jossa on kaksiulotteinen liikkeen kautta elävä ja sarjakuvamainen kolmiulotteinen ympäristö, joka lainaa sen otsikon ja tiettyjä viittauksia klassisesta Bram Stokerin romaanista nimeltään Dracula.


title: Dracula Twins

text: Pelissä tohtori Lifelust ja lauma vampyyrin metsästäjiä on vanginnut Draculan ja heidän synkkä suunnitelmansa on luoda seerumi, joka antaa hänen elää ikuisesti. Draculan vampyyrilapset Drac ja Dracana ovat lähteneet pelastamaan isänsä vampyyrimetsästäjien kynsistä. Kumpikin kaksonen on täynnä erityisiä kykyjä jotka auttavat menestymään seikkailussa. Verirubiinien keräily auttaa kehittämään taikavoimia. Loitsut auttavat voittamaan haasteet matkan varrella.


title: Elina Tervo

text: Elina Tervo on suomalainen tv - ja mediapersoona, joka tunnetaan nykyisin WOW - Wanderers of The World matkailuohjelman juontajana sekä tuottajana.


title: Elina Tervo

text: Elina Tervo aloitti fitness-uransa kesäkuussa Fitness Universe Miamissa vuonna 2010. Samana syksynä hän osallistui Fitnessmalli-kilpailuun, sijoittuen toiseksi Janni Hussin jälkeen. Tervo voitti Miss Helsinki -kilpailun vuonna 2011. Tämän jälkeen hän keskittyi fitness kilpailuihin ja tuli lajin ammattilaiseksi 2014. Viimeiset Fitnesskisat hän kilpailu vuonna 2015 jonka jälkeen hän on keskittynyt tv- ohjelmien tekemiseen sekä sosiaalisenmedian markkinointiin.


title: Elina Tervo

text:
Paras saavutus Tervolla on Euroopan mestaruus Bikini Fitneksessä Pariisissa vuonna 2012. Hopeaa Tervo voitti samassa luokassa Las Vegasissa MM-kilpailuissa vuonna 2014.
Elina Tervo on tehnyt mallin töitä 13-vuotiaasta saakka. Hänet valittiin vuonna 2011 Calvin Kleinin nimikkofarkkumalliksi ja on mm. kuvattu Elle-lehteen. Samana vuonna Tervo valittiin myös Miss Helsingiksi, ja se toi mukanaan paljon uusia mallin töitä. Nykyään hän työskentelee pääasissa sporttimallina.
Elina Tervo kilpaili "Suomen Pelkokertoimessa" ensimmäisellä tuotantokaudella ja pääsi finaaliin saakka. Hän osallistui myös "Martina ja hengenpelastajat" -ohjelmaan vuonna 2014. Elina Tervo järjesti häät yhdessä Minna Saran kanssa ohjelmassa "Kaksi julkkista ja yhdet häät". Tervo nähtiin panelistina "Tuulitunneli" -keskusteluohjelmassa keväällä 2015. Hän on myös osallistunut useisiin tv- ohjelmiin vierailijana kuten Posse ja Hanssin grillissä.


title: Parasta just nyt

text: ”Parasta just nyt” on suomalaisartisti Robinin kappale, joka julkaistiin hänen neljännen studioalbuminsa toisena singlenä 15. elokuuta 2014. Kappaleella esiintyy Robinin lisäksi myös rap-artisti Nikke Ankara. Kappaletta ovat olleet säveltämässä ja sanoittamassa Robinin ja Nikke Ankarin lisäksi Jimi Constantine sekä Mikko Tamminen.


title: Parasta just nyt

text: Radiossa kappale sai ensisoittonsa Loop-kanavalla singlen julkaisupäivänä. Kappaleeseen tehty musiikkivideo sai ensi-iltansa Helsingissä järjestetyssä Tubecon -tapahtumassa 16. elokuuta 2014. Videon on ohjannut Hannu Aukia.


Luettelo Suomessa uhanalaisista sääskistä sisältää ne Suomessa esiintyvät sääskilajit (Nematocera), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.


title: Luettelo Suomessa uhanalaisista sääskistä

text: Suomen arviolta noin 2700 sääskilajista uhanalaisarviointi on voitu tehdä 1741 lajille, joista 40 katsottiin arviointiin soveltumattomiksi. Vuoden 2000 uhanalaisarvioinnissa arvioituna oli vain kaksi lajia. Monien lajien osalta tiedot ovat edelleen liian puutteellisia arvioinnin tekemiseksi, eikä vuoden 2010 arvioinnissakaan ole arvioitu kaikkia Suomessa tavattavia sääskiheimoja. Punaisen listan lajeja on kaikkiaan 192, joista erittäin uhanalaisiksi on katsottu kuusi ja vaarantuneiksi 64 lajia. Loput ovat silmälläpidettäviä, puutteellisesti tunnettuja tai hävinneitä. Äärimmäisen uhanalaiseksi ei ole luokiteltu yhtään sääskilajia. Aiemmin uhanalaiseksi luokiteltu aarnisääski ("Pachyneura fasciata") katsotaan nykyisin elinvoimaiseksi.


title: Ecuadorin sucre

text: Ecuadorin sucre (ECS) oli Ecuadorin rahayksikkö, joka oli käytössä vuosina 1884 - 2000. Se jakaantui 100 centavoon. Sucre korvasi vanhan Ecuadorin peson vuonna 1884. Sucre menetti arvonsa vuonna 1999 ja sen korvasi vuonna 2000 Yhdysvaltain dollari Ecuadorin virallisena valuuttana.


title: Constantin Alexandru

text: Constantin Alexandru (15. joulukuuta 1953 Constanța – 10. elokuuta 2014) oli romanialainen kreikkalais-roomalaisen tyylin painija, olympiamitalisti, maailman- ja euroopanmestari.


title: Constantin Alexandru

text: Kreikkalais-roomalaisessa painissa pääasiassa 48 kilogramman painoluokassa kilpaillut Alexandru saavutti olympiahopeaa Moskovassa 1980. Hän kilpaili myös Montréalin kesäolympialaisissa 1976.


title: Constantin Alexandru

text: MM-kilpailuista Alexandru voitti kaksi maailmanmestaruutta ja yhden hopean. EM-kilpailuista hän voitti viidesti kultamitalin ja kerran hopean.


title: Constantin Alexandru

text: Alexandru kuoli 10. elokuuta 2014, 60-vuotiaana.


title: Lapsenpäivä-palkinto

text: Lapsenpäivä-palkinto on Suomen opetus- ja kulttuuriministeriön jakama tunnustus ansioista lastenkulttuuria tekeville yhteisöille. Se on rinnakkaispalkinto yksittäisille henkilöille jaettavalle Lastenkulttuurin valtionpalkinnolle. Palkintoja jaetaan kaksi vuosittain marraskuussa.


title: Lapsenpäivä-palkinto

text: Palkinnot jaettiin ensi kerran vuonna 1999. Ne olivat silloin arvoltaan 50 000 markkaa. Vuonna 2015 palkinnot olivat kukin 8 500 euroa.


title: Iisakki Laati

text: Iisakki Valfrid Laati (8. joulukuuta 1892 Vampula – 12. tammikuuta 1971 Helsinki) oli suomalainen päätoimittaja, järjestömies ja toimistopäällikkö.


title: Iisakki Laati

text: Laatin vanhemmat olivat maanviljelijä Elias Laati ja Maria Fredrika Mäkipihko. Hän pääsi ylioppilaaksi 1913 ja valmistui filosofian kandidaatiksi 1916. Laati opiskeli myöhemmin Saksassa 1926–1928.


title: Iisakki Laati

text: Laati toimi tilastollisen päätoimiston ylimääräisenä aktuaarina 1920–1924, Iltalehden päätoimittajana 1924–1926, Uuden Suomen päätoimittajan apulaisena 1929–1932 ja Ajan päätoimittajana 1932–1933. Hän oli sitten merenkulkuhallituksen tilasto- ja rekisteritoimiston aktuaarina 1935–1942, kauppaministeriön taloudellisen tutkimustoimiston päällikkönä 1942–1948, Kokkolan kauppakoulun vanhempana lehtorina 1949–1952 sekä merenkulkuhallituksen toimistopäällikkönä 1952–1959.


title: Iisakki Laati

text: Laati oli lisäksi Henkisen Työn Yhtymän sihteerinä 1936–1944 ja Henkisen Työn päätoimittajana 1939–1944. Vuosina 1945–1950 hän julkaisi Politiikka-nimistä aikakauslehteä. Laati oli Veronmaksajain keskusliiton hallituksen puheenjohtajana 1955–1962.


title: Iisakki Laati

text: Laati oli naimisissa vuodesta 1920 Taina Johanna Järvisen kanssa.


title: Hihka

text: Hihka on Kati Launiaisen luoma piirroshahmo, joka esiintyy Launiaisen mietelauseita sisältävissä kuvissa. Kuvista on julkaistu kirja sekä muun muassa kortteja ja julisteita.


title: Pukinparrat

text: Pukinparrat ("Tragopogon") on asterikasvien heimoon kuuluva kasvisuku. Sukuun kuuluu maailmanlaajuisesti 50–150 lajia. Suvun lajimäärä vaihtelee eri lähteissä.


title: Saraiki

text: Saraiki on indoarjalainen kieli, jota puhutaan Pakistanissa Punjabin osavaltion eteläosassa ja Sindhin pohjoisosassa. Sitä puhuu äidinkielenään noin 14 miljoonaa ihmistä. Kieli on läheistä sukua pandžabille ja sitä pidettiin pitkään pandžabin murteena.


title: Saraiki

text: Saraikia kirjoitetaan pääasiassa arabialaisilla kirjaimilla, mutta Intian hindujen keskuudessa sen kirjoittamiseen käytetään myös devanagaria ja gurmukhia.


title: Bruce Driver

text: Bruce Douglas Driver (s. 29. huhtikuuta 1962, Etobicoke, Ontario, Kanada) on entinen kanadalainen ammattilaisjääkiekkoilija. Driverin ura NHL-puolustajana kesti 15 kautta vuosina 1983-1998. Hän pelasi 12 kautta New Jersey Devilsin ja 3 kautta New York Rangersin riveissä. Driver voitti Stanley Cupin urallaan kerran, vuonna 1995 New Jersey Devilsin joukkueessa.


title: Bruce Driver

text: Ennen ammattilaisuraansa Bruce Driver pelasi vuosina 1979-1980 Royal York Royalsissa OPJHL:ssa. Vuodet 1980-1983 Driver pelasi NCAA:ssa University of Wisconsin joukkueessa. Colorado Rockies varasi Driver vuoden 1981 NHL:n varaustilaisuudessa 6. kierroksella. Colorado Rockies siirtyi seuraavana vuonna 1982 New Jerseyn East Rutherfordiin ja otti nimekseen New Jersey Devils. Kaudella 1983-1984 Driver pelasi kaksitoista ottelua Maine Marinersin joukkueessa AHL:ssa, mutta hänen kautensa kului pääasiassa Kanadan maajoukkueessa. Samalla kaudella Driver pääsi pelaamaan ensimmäiset NHL-ottelunsa New Jersey Devilsin joukkueessa. Seuraavalla kaudella Driver vakiinnutti paikkansa Devilsin joukkueessa. Ensimmäiset vuodet Devilsissä eivät tuoneet menetystä, vaan seuran kaudet päättyivät runkosarjaan. Kaudella 1987-1988 runkosarja sujui aiempaa paremmin ja seura pääsi ensimmäistä kertaa pudotuspeleihin. Driver teki runkosarjassa koko uransa parhaat pisteet 15 maalia ja 40 maalisyöttöä. Pudotuspeleissä Devils eteni yllättäen itäisen konferenssin finaaleihin, joissa seura hävisi Boston Bruinsille otteluvoitoin 4-3.


title: Bruce Driver

text: Driver valittiin Devilsin kapteeniksi vuonna 1991 ja toimi joukkueen kapteenina kauden 1991-1992. Driver kuitenkin luopui kapteenin asemasta Devilsin hankkiessa seuraavalla kaudella joukkueeseen kokeneen puolustaja Scott Stevensin St. Louis Bluesista. Bruce Driver jatkoi New Jersey Devilsissä vuoteen 1995 saakka. Kaudella 1993-1994 Devils eteni aina itäisen konferenssin finaaliin, jossa Stanley Cup-voittoon asti edennyt New York Rangers oli kuitenkin parempi otteluvoitoin 4-3. Seuraava kausi 1994-1995 alkoi työsululla, joka kesti 103 päivää ja päättyi vasta 11. tammikuuta 1995. Tynkäkaudella New Jersey Devils eteni pudotuspeleissä aina Stanley Cup-finaaleihin. Bruce Driver pääsi näin ensimmäisen ja ainoan kerran pelaamaan NHL:n finaalisarjassa. Finaalissa Devilsin vastustajaksi asettui Detroit Red Wings. Runkosarjan voittanut Detroit lähti finaaleihin ennakkosuosikkina, mutta Devils murskasi Detroitin suoraan neljässä ottelussa voittaen seuran historian ensimmäisen Stanley Cupin otteluvoitoin 4-0.


title: Bruce Driver

text: Devilsin Stanley Cup-voiton jälkeen Bruce Driver teki vapaana agenttina sopimuksen Devilsin paikallisvastustaja New York Rangersiin. Rangersissa Driver ei kuitenkaan enää noussut yhtä suureen rooliin ja hänet pistemääränsä alkoivat laskea. Bruce Driver pelasi kolme kautta Rangersissa. Driver lopetti uransa kauden 1997-1998 jälkeen.


title: Bruce Driver

text: Bruce Driver pelasi Kanadan maajoukkueessa vuoden 1984 Sarajevon olympialaisissa. Olympiaturnauksessa Kanada sijoittui neljännelle sijalle. Driver edusti Kanadaa myös vuoden 1987 maailmanmestaruuskilpailuissa, joissa Kanada sijoittui neljäksi.


title: Bruce Driver

text: Bruce Driver vahvuuksiin kuuluivat voimakas laukaus ja pelinlukutaito. Driver ei ollut erityisen nopea luistelija ja puolustajaksi pienikokoinen. Driver tuli tunneksi nimenomaisesti pisteitä tekevänä puolustajana, joka osallistui tukemaan myös hyökkäyksiä. Hyvien pistemäärien taustalla oli erityisesti Driverin erinomainen ylivoimapelaaminen. Bruce Driver teki kolmella runkosarjakaudella yli 50 pistettä NHL:n runkosarjassa ja seitsemällä kaudella yli 30 pistettä.


title: Teppo Marttinen

text: Teppo Marttinen (s. 6. toukokuuta 1997 Jyväskylä) on suomalainen jalkapallomaalivahti, joka edustaa ykkösessä pelaavaa Kokkolan Pallo-Veikkoja lainalla Sjk:oosta.


title: Teppo Marttinen

text: Marttinen on JJK:n oma kasvatti. Hän teki debyyttinsä edustusjoukkueessa kaudella 2013 FC Interiä vastaan pelatussa ottelussa ja oli 16 vuoden ja viiden kuukauden ikäisenä kaikkien aikojen nuorimpana Veikkausliigassa pelannut maalivahti. Samalla hän oli nuorimpana JJK:ta liigassa edustanut pelaaja. JJK teki Marttisen kanssa kaksivuotisen pelaajasopimuksen tammikuussa 2014 ja hän on jatkanut väkeviä otteita Ykkösen peleissä.


title: Teppo Marttinen

text: Marttinen on pelannut myös nuorisomaajoukkueissa jo toistakymmentä maaottelua ja oli vuonna 2013 mukana Pohjoismaiden mestaruuden voittaneessa U17-maajoukkueessa


title: Sunil Shetty

text: Sunil Shetty (myös Suniel Shetty; s. 11. elokuuta 1961 Mulki, Karnataka) on intialainen elokuvanäyttelijä ja -tuottaja, joka työskentelee pääasiassa hindinkielisessä elokuvateollisuudessa. Hän voitti parhaan negatiivisen roolin Filmfare Awards -palkinnon elokuvasta "Dhadkan" (2000).


title: Bhakkarin piirikunta

text: Bhakkarin piirikunta (, , ) on yksi Pakistanin Punjabin provinssin 36 piirikunnasta. Se sijaitsee Indus- ja Chenab-jokien välissä ja rajautuu lännestä Khyber Pakhtunkhwan provinssiin, pohjoisesta Mianwalin piirikuntaan, idästä Khushabin piirikuntaan ja etelästä Layyahin ja Jhangin piirikuntiin. Piirikunta perustettiin vuonna 1982 erottamalla sen alue Mianwalin piirikunnasta.


title: Bhakkarin piirikunta

text: Pääkaupunki Bhakkarin lisäksi piirikunnan suurimmat kaupungit ovat Darya Khan, Mankera ja Kaloorkot. Näiden kaupunkien mukaan on myös nimetty piirikunnan neljä tehsiliä.


title: Miguel Ángel López

text: Miguel Ángel López Nicolás (s. 3. heinäkuuta 1988 Murcia) on espanjalainen kilpakävelijä ja maailmanmestari.


title: Miguel Ángel López

text: López voitti alle 23-vuotiaiden Euroopan-mestaruuden 20 kilometrin kävelyssä 2009 ajalla 1.22.23. Lontoon olympialaisissa 2012 hän sijoittui viidenneksi 20 kilometrin kävelyssä ajalla 1.19.49. Moskovan MM-kilpailuissa 2013 hän sai pronssia samalla matkalla ajalla 1.21.21. Zürichin EM-kilpailuissa 2014 hän voitti kultaa ajalla 1.19.44. Pekingin MM-kisoissa 2015 Lopéz voitti kultaa uudella ennätysajallaan 1.19.14. Hän oli 20 kilometrin kävelyssä yhdestoista Rio de Janeiron olympialaisissa 2016, kymmenes Lontoon MM-kilpailuissa 2017 ja kuudes Berliinin EM-kilpailuissa 2018.


title: Miguel Ángel López

text: Lähde: IAAF


title: Rosoboroneksport

text: Rosoboroneksport () on vuonna 2000 perustettu Venäjän valtionkorporaatio Rostehin tytäryhtiö, joka vastaa maan aseiden, kaksoiskäyttötuotteiden ja näihin liittyvien palvelujen kaupasta ulkomaiden kanssa. Osakeyhtiömuotoisen yrityksen kotipaikka on Moskova.


title: Rosoboroneksport

text: Vuonna 2013 se vei venäläisaseita 13,2 miljardin Yhdysvaltain dollarin arvosta. Tukholman rauhantutkimuslaitos SIPRIn mukaan Venäjä nousi vuonna 2013 maailman suurimmaksi aseidenviejäksi. Toisen, venäläisen Vojennoje obozrenije-lehden tietoon nojautuvan lähteen mukaan Yhdysvaltain asevienti olisi kuitenkin ollut huomattavasti suurempi, 23,6 miljardia USD ja Ranska olisi ollut kolmanneksi suurin aseidenviejä (6,9 mrd. USD). Venäjä myös ostaa runsaasti ulkomaalaisia aseita ja sotilastarvikkeita.


title: Rosoboroneksport

text: Vuonna 2014 Venäjän Rosoboroneksport vei aseita noin 13 miljardilla dollarilla, toisen arvion mukaan Venäjän asevienti oli tuolloin 15 miljardia dollaria. Rosoboroneksportin osuus Venäjän aseviennistä on noin 80 prosenttia. Maa suunnitteli kasvattavansa aseidenvientiään vuonna 2015 EU:n, Yhdysvaltain ja muiden länsimaiden vientirajoituksista huolimatta.


title: Rosoboroneksport

text: Yhtiö on läsnä tärkeimmillä kansainvälisillä aseteollisuusmessuilla. Venäjällä alan merkittävimpiin esittelytapahtumiin kuuluu vuosittainen Oboronexpo-näyttely.


title: Rosoboroneksport

text: Joulukuussa 2014 Yhdysvallat aikoi lisätä yrityksen talouspakotteisiin, mikäli venäläisiä aseita myydään tai siirretään Syyriaan tai tietyille alueille Ukrainaa, Moldovaa tai Georgiaa ilman näiden valtioiden hallituksen suostumusta.


title: Suomenlinnan panimo

text: Suomenlinnan panimo on Helsingin Suomenlinnassa sijaitsevan panimoravintolan yhteydessä toimiva, vuonna 1995 perustettu pienpanimo. Sen ensimmäiset myyntioluet valmistuivat vuonna 1997. Vuonna 2013 Suomenlinnan panimolle valmistui toinen, laajempi tuotantotila Vantaan Nikinmäkeen.


title: Suomenlinnan panimo

text: "Suomenlinnan panimo - Sveaborgs bryggeri" on vuonna 1995 kaupparekisteriin rekisteröidyn Bitter-B Oy:n aputoiminimi. Osakeyhtiön toimitusjohtaja on Pekka Tapaninen. Vuonna 2013 osakeyhtiön liikevaihto oli 0,52 miljoonaa euroa. Panimo valmistaa noin kymmentä olutta, kausioluita ja paria siideriä.


title: Midnattsolscupen

text: Midnattsolscupen () oli vuosina 1982–2011 Ruotsin Tornionlaaksossa järjestetty jalkapalloturnaus, jonka pelipaikkoina olivat Ylitornio ja Pajala. Nimensä mukaisesti ottelut pelattiin lähinnä iltaisin ja öisin keskiyön auringon valossa.


title: Midnattsolscupen

text: Turnaus oli tarkoitettu Norjan, Ruotsin ja Suomen pohjoisosien alasarjajoukkueille, mutta joinakin vuosina olivat mukana myös moskovalaiset Spartak Auto sekä FK Stolitsa, joista jälkimmäinen pelasi Venäjän neljännellä sarjatasolla. Midnattsolscupeniin osallistui parhaimmillaan yli 30 joukkuetta, mutta turnaus lopetettiin vuoden 2011 jälkeen osanottajien vähyyden vuoksi. Ainoa Midnattsolscupenin voittanut suomalaisjoukkue oli rovaniemeläinen FC Santa Claus vuonna 1994.


title: Alankomaiden Antillien guldeni

text: Alankomaiden Antillien guldeni on Curaçaon ja Sint Maartenin rahayksikkö. Se jakaantuu 100 senttiin. Guldeni oli myös Bonairen, Saban ja Sint Eustatiuksen rahayksikkönä vuoteen 2010 saakka. Alankomaiden Antillien guldeni on tarkoitus korvata uudella Karibian Guldenilla vuoden 2014 jälkeen.


title: Jake ja Mikä-Mikä-Maan merirosvot

text: Jake ja Mikä-Mikä-Maan merirosvot ("Jake and the Never Land Pirates") on Disneyn tuottama lasten animaatiosarja, joka kertoo Jake-pojasta ja hänen ystävistään Liisistä ja Lassista. He seikkailevat Mikä-Mikä-Maassa opettavaisella tavalla. Usein he myös kamppailevat Kapteeni Koukkua ja tämän miehistöä vastaan. Sarjaa ovat Suomessa esittäneet Disney Junior ja Nelonen.


title: 16 tähteä – 16 iskelmää

text: 16 tähteä – 16 iskelmää on kokoelma-albumi konsertista, joka on pidetty 13. maaliskuuta 1975 Kulttuuritalolla Helsingissä. Sovittaja ja orkesterin johtaja on Eino Virtanen ja tuottaja Paavo Einiö.


title: 16 tähteä – 16 iskelmää

text: Äänityksen on tehnyt Finnlevyn Kari Tamminen. Kansitaiteesta vastaa Kauko Koponen.


title: 16 tähteä – 16 iskelmää

text: Levy-yhtiö on Oy Finndisc Ab, levymerkki RONDO ja LP-levyn kaupallinen tunnus ROLP 8 sekä kasetin ROKA 8.1. Annikki Tähti:


title: 16 tähteä – 16 iskelmää

text: 2. Kai Lind:


title: 16 tähteä – 16 iskelmää

text: 3. Tuula-Anneli Rantanen:


title: 16 tähteä – 16 iskelmää

text: 4. Eugen Malmstén:


title: 16 tähteä – 16 iskelmää

text: 5. Reijo Taipale:


title: 16 tähteä – 16 iskelmää

text: 6. Eila Pellinen:


title: 16 tähteä – 16 iskelmää

text: 7. Veikko Tuomi:


title: 16 tähteä – 16 iskelmää

text: 8. Kai Hyttinen: 1. Erkki Junkkarinen:


title: 16 tähteä – 16 iskelmää

text: 2. Pirkko Mannola:


title: 16 tähteä – 16 iskelmää

text: 3. Juha Eirto:


title: 16 tähteä – 16 iskelmää

text: 4. Ragni Malmstén:


title: 16 tähteä – 16 iskelmää

text: 5. Matti Heinivaho:


title: 16 tähteä – 16 iskelmää

text: 6. Vieno Kekkonen:


title: 16 tähteä – 16 iskelmää

text: 7. Eino Grön:


title: 16 tähteä – 16 iskelmää

text: 8. Pirkko Jaakkola:


title: Meridiungulata

text: Meridiungulata on epävirallinen, hävinnyt ylälahko, joka kuuluu istukkanisäkkäiden osaluokkaan. Siihen luetaan useita Etelä-Amerikassa Tertiäärikaudella eläneitä lahkoja, kuten "Pyrotheria", "Notoungulata", "Litopterna" ja "Astrapotheria".


title: Serres (yritys)

text: Serres Group on suomalainen, Kauhajoella toimiva muovialan yritys, joka valmistaa päätuotteenaan sairaaloiden leikkaussaleissa tarvittavia kertakäyttöisiä imupusseja. Toinen tuoteryhmä ovat viemäriputkistojen muovituotteet, joita yritys valmistaa tuotemerkillä Vieser.


title: Serres (yritys)

text: Yritys työllistää noin 150 ihmistä, ja noin 80 prosenttia yhtiön tuotannosta menee vientiin.


title: Serres (yritys)

text: Perheyrityksen perustivat veljekset Olavi ja Erkki Jyllilä, Erkin vaimo Annel sekä Kalevi Säntti vuonna 1973, aluksi nimellä Insinööritoimisto Muovi Serres, Jyllilä, Säntti Ky. Muoviala ei ollut kellekään tuttu, ja ajoitus juuri kansainvälisen öljykriisin alla oli muovituotetehtaalle huono, sillä raaka-aineiden hinnat kohosivat nopeasti. Yritys aloitti sekalaisilla muovituotteilla. Serreksen ensimmäisiä tuotteita olivat korotusrenkaat, naulakiinnikkeet, säästöpossut ja muu alihankinta. 1970-luvun lopulla yritys alkoi kehittää omia tuotteita, joita olivat muun muassa lattiakaivot ja LVI-putkistojen yhteet eli liitoskappaleet.


title: Serres (yritys)

text: 1980-luvulla Serres aloitti sairaalatuotevalmistuksen. Päätuotteeksi muodostuivat imupussit, joihin leikkauksissa kerätään potilaan eritteitä. Vuonna 2013 niitä toimitettiin ympäri maailmaa noin 20 miljoonaa kappaletta.


title: Serres (yritys)

text: Serres on kasvattanut työntekijämääräänsä 2010-luvulla noin 10–15 prosentin vuosivauhdilla. Vuonna 2014 yritys sai käyttöönsä 15 000 neliömetriä lisätilaa Strömbergin entisestä tehtaasta Kauhajoen Aronkylässä. Strömberg oli Erkki Jyllilän aiempi työpaikka, josta hän lähti 1970-luvun alussa perustamaan omaa yritystä. Kauhajoen lisäksi yrityksellä on tehdas Saarijärvellä.


title: Serres (yritys)

text: Vuonna 2003 Erkki Jyllilä vetäytyi yrityksen toiminnasta, mutta sen hallituksessa jatkavat hänen lapsensa Kimmo Jyllilä ja Annika Jyllilä-Vertigans. Hallituspartnerit ry myönsi Serrekselle 2014 Kultainen nuija -palkinnon onnistuneesta sukupolvenvaihdoksesta ja menestyksekkäästä hallitustyöskentelystä yrityksen kehittämiseksi. Vuonna 2005 OP-ryhmä ja Kauppalehti valitsivat Serres Oy:n vuoden yritykseksi. Vuonna 2000 Serrekselle myönnettiin Suomen Yrittäjien valtakunnallinen yrittäjäpalkinto. Vuonna 1996 perustaja Erkki Jyllilä sai Deloitte & Touche -tilintarkastusyrityksen European Small Business Person of The Year –palkinnon. Vuonna 2015 Serres sai Tasavallan Presidentin kansainvälistymispalkinnon.


title: Litopterna

text: Litopterna oli istukkanisäkkäiden osaluokkaan kuuluva lahko, joka eli Etelä-Amerikassa Paleoseenikaudelta Pleistoseenikaudelle. Joissakin yhteyksissä "Litopterna" luetaan epäviralliseen ylälahkoon "Meridiungulata". Litopterna saattaa polveutua "Condylarthraan" kuuluvista lajeista. Lahkon lajit olivat kasvissyöjiä. Niiden kynnet olivat kaviomaiset. Ne muistuttivat ulkonäöltään hevosia ja kameleita. Siihen kuuluvia heimoja olivat "Proterotheriidae" ja "Macraucheniidae".


title: Bagnères-de-Bigorre

text: Bagnères-de-Bigorre on kunta Lounais-Ranskassa Hautes-Pyrénées’n departementissa Midi-Pyrénées’n alueella. Se on vanha kylpyläkaupunki. Klassinen kylpylärakennus "Grand Thermes" on rakennettu 1800-luvulla. Muita nähtävyyksiä ovat Pyhän Vincentin kirkko ("L’église Saint-Vincent") ja Jacobins’n torni ("Tour des Jacobins").


title: Kariem Hussein

text: Kariem Hussein (s. 4. tammikuuta 1989 Münsterlingen, Sveitsi) on egyptiläiset sukujuuret omaava sveitsiläinen aitajuoksija. Hän kilpailee 400 metrin aitajuoksussa, jossa Husseinin ennätys on 48,45. Husseinin valmentaja on Flavio Zberg. Hussein on 191 senttimetriä pitkä ja painaa 76 kiloa. Hän on edustanut LC Zürichiä vuodesta 2012 lähtien.


title: Kariem Hussein

text: Hänen isänsä on egyptiläinen ja äitinsä on sveitsilainen. Nuoruudessa hän harjoitteli jalkapalloa FC Tägerwilenissa.


title: Kariem Hussein

text: Vuoden 2014 EM-kilpailuissa Zürichissä Hussein voitti kultaa 400 metrin aidoista ajalla 48,96. Amsterdamin EM-kilpailuissa 2016 hän sai pronssia ajalla 49,10. Hän kilpaili myös vuoden 2012 kesäolympialaisissa Lontoossa 400 metrin aidoissa, mutta ei tuolloin startannut omaan alkueräänsä, joten hän jäi ilman tulosta. Pekingin MM-kilpailuissa 2015 hän karsiutui välierissä ja Rio de Janeiron olympialaisissa 2016 alkuerissä. Lontoon MM-kilpailuissa 2017 hän oli kahdeksas. Hän sijoittui toiseksi maanosien cupissa 2014.


title: Kariem Hussein

text: Hän voitti Sveitsin mestaruuden 400 metrin aitajuoksussa vuosina 2011, 2012, 2013, 2014 ja 2015. Hän on hopeaamitalisti Sveitsin-mestaruuskilpailuista vuonna 2009 ja pronssimitalisti vuonna 2010.


title: Erik Tuomas-Kettunen

text: Erik Tuomas-Kettunen (vuoteen 1935 Alopaeus; 19. syyskuuta 1916 Viipuri – 26. syyskuuta 2001 Helsinki) oli näkyvästi 1950–1980-luvulla Suomen elintarviketeollisuudessa vaikuttanut vuorineuvos. Hän oli taustaltaan itäsuomalaista Alopaeus-sukua.


title: Erik Tuomas-Kettunen

text: Tuomas-Kettunen toimi Vaasan Höyrymylly Oy:n toimitusjohtajana vuosina 1953–1974 ja sen jälkeen yhtiön hallituksen puheenjohtajana vuoteen 1982. Hän kehitti tästä alkuaan maan suurimmasta myllyalan yrityksestä myös näkkileipä- ja rehuteollisuuden markkinajohtajan, johtavan pastantuottajan sekä merkittävän keksinvalmistajan. Vuosina 1966–1970 hän oli Teollisuuden Keskusliiton puheenjohtaja ja vastasi monista muistakin elinkeinoelämän luottamustehtävistä. Vuorineuvoksen arvon hän sai 1966.


title: Erik Tuomas-Kettunen

text: Tuomas-Kettunen julkaisi eläkevuosinaan useita teoksia. Romaani "Elämänpuu" (1983) kuvaa kuvitteellisen yrittäjäsuvun vaiheita. Historiateos "Keisarin omapäinen suomalainen: Maximilian Alopeuksen dokumentaarinen elämäntarina" (1990) kertoo hänen sukulaisensa paroni Maximilian Alopeuksen toiminnasta autonomian ajan alussa. "Viipurista Euroopan huipulle" taas kertoo diplomaatti David Alopeuksen tarinan faktapohjaisen romaanin muodossa.


title: Erik Tuomas-Kettunen

text: Tuomas-Kettusen puolisoita olivat Marja Lovisa Heikura (1939–1965), Rita-Maj Harola (1965–1976) ja Julia Ahlström (1976–), joiden kanssa hänellä oli neljä tytärtä.


title: Clear Blue Water

text: Clear Blue Water on brittiläisyhtye OceanLabin kappale. Sen julkaisi Anjunabeats koko yhtyeen uran ensimmäisenä singlenä 1. lokakuuta 2001. Kappaleen tuotannosta sekä sanoituksista vastasivat Jono Grant, Justine Suissa, Paavo Siljamäki ja Tony McGuinness. Kappaleeseen liittyvä virallinen musiikkivideo julkaistiin singlen kanssa samoihin aikoihin lukuisilla musiikkivideokanavilla ja videopalvelu YouTubessa 13. marraskuuta 2009. Kappale onnistui pääsemään listoille Alankomaissa.


title: Clear Blue Water

text: Digitaalinen lataus


title: Serhi Smelyk

text: Serhi Smelyk (; s. 19. huhtikuuta 1987 Luhanskin alue, Ukrainan SNT, Neuvostoliitto) on ukrainalainen pikajuoksija, joka kilpailee 100 ja 200 metrillä. 100 metrillä Smelykin ennätys on vuonna 2016 Erzurumissa juostu 10,10 ja 200 metrillä 2014 EM-finaalissa Zürichissä juostu 20,30. Smelyk sijoittui tuossa 200 metrin kilpailussa pronssille. 2012 EM-kisoissa Helsingissä Smelyk oli viides 100 metrillä.


title: Serhi Smelyk

text: Vuoden 2013 kesäuniversiadeista Kazanista Smelyk voitti kultaa 4 × 100 metrin viestistä. MM-kilpailuissa hän on ollut kolmesti mukana, vuosina 2013, 2015 ja 2017 sekä olympialaisissa kahdesti, 2012 ja 2016. Parhaimmillaan hän on selviytynyt 200 metrillä välieriin Moskovassa 2013.


title: Beaudéan

text: Beaudéan on kunta Lounais-Ranskassa Hautes-Pyrénées'n departementissa Midi-Pyrénées'n alueella. Kunta tunnetaan Dominique Larreyn syntymäpaikkana, ja siellä on myös hänelle omistettu museo. Larrey oli Napoleonin suuren armeijan ylikirurgi, joka kehitti kirurgiaa sotaoloissa.


title: Łukasz Grzeszczuk

text: Łukasz Grzeszczuk (s. 3. maaliskuuta 1990 Varsova, Puola) on puolalainen keihäänheittäjä. Hänen ennätyksensä on vuonna 2014 Riiassa heitetty 84.77.


title: Łukasz Grzeszczuk

text: Grzeszczuk voitti pronssia alle 20-vuotiaiden EM-kisosta Novi Sadista 2009 tuloksella 73.55. Hän jäi karsintaan vuoden 2013 MM-kisoissa Moskovassa heitettyään vain 74.72. 2014 EM-kisoissa Zürichissä Grzeszczuk oli ensimmäinen karsiutuja. Vuonna 2013 hän voitti Frankofonisissa kisoissa Nizzassa kultaa tuloksella 78.62.


title: Łukasz Grzeszczuk

text: Grzeszczuk edustaa nykyisin Skra Varsovaa.


title: Sim Bhullar

text: Gursimran "Sim" Singh Bhullar (s. 2. joulukuuta 1992 Toronto) on kanadalainen koripalloilija, pelipaikaltaan sentteri.


title: Sim Bhullar

text: Yliopistouransa jälkeen Bhullar asettui ehdolle . Bhullaria ei varattu, mutta hän osallistui Sacramento Kingsin joukkueessa NBA:n kesäliigaan. Elokuussa 2014 Kings ja Bhullar tekivät sopimuksen, jonka myötä Bhullarista tuli ensimmäinen intialaistaustainen NBA:han sopimuksen tehnyt pelaaja. Bhullar aloitti kauden D-liigajoukkue Reno Bighornsissa. Kings teki hänen kanssaan kymmenpäiväisen sopimuksen huhtikuussa 2015, jolloin Bhullarista tuli ensimmäinen intialaistaustainen NBA-sopimuksen tehnyt koripalloilija. NBA-debyytissään Bhullar pelasi 16 sekuntia ilman tilastomerkintöjä.


title: Satellite (OceanLabin kappale)

text: Satellite on brittiläisyhtye OceanLabin kappale. Sen julkaisi Anjunabeats yhtyeen uran neljäntenä singlenä 2. helmikuuta 2004. Kappaleen tuotannosta vastasi Above & Beyond ja sanoituksesta puolestaan Jono Grant, Justine Suissa, Paavo Siljamäki ja Tony McGuinness. Kappaleeseen liittyvä virallinen musiikkivideo julkaistiin musiikkivideokanavilla singlen julkaisun aikoihin sekä videopalvelu YouTubessa 5. marraskuuta 2007. Kappaleesta muodostui OceanLabin uran menestynein kappale, sijoittuen toukokuussa 2004 Britannian singlelistan 19. sijalle sekä Suomen virallisen listan 20. sijalle.


title: Matthew Hudson-Smith

text: Matthew Hudson-Smith (s. 26. lokakuuta 1994 Wolverhampton, Englanti) on brittiläinen pikajuoksija, joka kilpailee pääosin 400 metrillä. Hänen ennätyksensä siinä on Rio de Janeiron olympialaisten välierässä juostu 44,48. Loppukilpailussa hän sijoittui kahdeksanneksi ajalla 44,61.


title: Matthew Hudson-Smith

text: Hudson-Smith juoksi 2017 Lontoon MM-kilpailuissa avausosuuden Britannian pronssijoukkueessa 4 × 400 metrin viestissä. Hän saavutti vuoden 2014 EM-kisoissa Zürichissä 400 metrillä hopeaa maanmiehensä Martyn Rooneyn jälkeen tuolloisella ennätyksellään 44,75. Hudson-Smith voitti kisoissa myös kultaa pitkästä viestistä. Amsterdamin EM-kilpailuissa 2016 hän sai 4 × 400 metrin viestissä pronssia. Berliinin EM-kilpailuissa 2018 hän saavutti kultaa 400 metrillä ajalla 44,78 ja hopeaa 4 × 400 metrin viestissä.


title: Matthew Hudson-Smith

text: Alle 20-vuotiaiden EM-kisoissa 2013 Italian Rietissä Hudson-Smith voitti pronssia sekä sivumatkaltaan 200 metriltä että 4 × 400 metrin metrin viestissä. Kansainyhteisön kisoissa 2014 Hudson-Smith voitti niin ikään pitkästä viestistä kultaa Englannin joukkueessa. Hän edustaa Birchfield Harriersia ja hänen ennätyksensä 200 metrillä on Rietissä 2013 juostu 20,88.


title: Alloosi

text: Alloosi (CHO) on aldoheksooseihin kuuluva harvinainen monosakkaridi.


title: Alloosi

text: Alloosista tunnetaan muiden monosakkaridien tavoin D- ja L-enantiomeerit, mutta vain D-isomeeria esiintyy luonnossa. Sekin on harvinainen ja sitä on eritetty muun muassa "Protea rubropilosa"-kasvin lehdistä ja makeassa vedessä elävästä levästä "Ochromas malhamensis".


title: Alloosi

text: Alloosi liukenee veteen mutta ei alkoholeihin. Vesiliuoksessa se on pääasiassa rengasrakenteisena muotona. 77 % siitä esiintyy β-furanoosina ja pienempiä määriä α-furanoosina ja α- tai β-pyranoosina tai avoketjuisena aldehydinä. D-Alloosin ominaiskiertokyky vesiliuoksessa on + 14,4°, mutta kiertokyky muuttuu ajan funktiona johtuen mutarotaatiosta.


title: Alloosi

text: Ihminen ei kykene hyödyntämään alloosia energianlähteenä, mutta eräät bakteerit kuten "Escherichia coli" pystyvät tähän. "E. colilla" on alloosin sitomiseen erikoistunut proteiini ja alloosia metaboloimaan kykeneviä entsyymejä. Alloosin on todettu estävän iskemian aiheuttamia aivovaurioita.


title: Alloosi

text: Synteettisesti alloosia voidaan valmistaa lähtemällä D-riboosista ja jostain syanidisuolasta emäksisissä olosuhteissa. Näin muodostuu syanohydriini, joka voidaan hydrolysoida allolaktoniksi, jonka enantiomeerit voidaan erottaa. D-allolaktonista saadaan alloosia pelkistämällä natriumamalgaaman avulla. Tätä menetelmää kutsutaan Kiliani–Fischer-synteesiksi.


title: Aubrey Coleman

text: Aubrey Gene Coleman (s. 9. lokakuuta 1987 Houston, Texas) on yhdysvaltalainen koripalloilija, pelipaikaltaan takamies.


title: Aubrey Coleman

text: Coleman on pelannut ammattilaisurallaan NBA:n kehitysliigassa, Turkissa, Italiassa, Tšekissä, Ranskassa, Argentiinassa ja Suomessa, joista jälkimmäisessä hän pelasi keväällä 2014 17 ottelussa 21,3 pisteen, 5,2 levypallon ja 2,5 syötön keskiarvoilla. Hän palasi Suomen pääsarjaan Bisons Loimaaseen tammikuussa 2016 loppukauden kattaneella sopimuksella. Helmikuun 2016 alussa Bisonsin ilmoitettiin kärsivän talousvaikeuksista, ja Coleman lähti seurasta. Bisons ilmoitti talousvaikeuksiensa lisäksi Colemanin olleen koeajalla ja tämän saaneen hyvän tarjouksen muualta.


title: Cristian Ansaldi

text: Cristian Daniel Ansaldi (s. 20. syyskuuta 1986 Rosario, Argentiina) on argentiinalainen jalkapalloilija. Hän edustaa [Venäjä|venäläistä]] FK Zenitiä. Hän voi pelata sekä oikeana että vasempana laitapuolustajana.


title: Cristian Ansaldi

text: Ansaldi on argentiinalaisen Newell's Old Boysin kasvatti. Hän pelasi ensimmäisen liigaottelunsa seuran edustusjoukkueessa vuonna 2006. Ansaldi siirtyi vuonna 2008 venäläiseen Rubin Kazaniin. Seuran riveissä hän voitti Venäjän liigamestaruuden kahdesti, vuosina 2008 ja 2009. Viiden Kazanissa vietetyn vuoden jälkeen Ansaldi siirtyi pietarilaiseen Zenitiin. Elokuussa 2014 hänet lainattiin Atlético Madridiin.


title: Cristian Ansaldi

text: Ansaldi on edustanut Argentiinaa A-maajoukkuetasolla kolme kertaa. Hän teki maajoukkuedebyyttinsä marraskuussa 2009 Espanjaa vastaan pelatussa ystävyysottelussa.


title: Josh Dollard

text: Joshua Deshaun "Josh" Dollard (s. 2. syyskuuta 1986 Hemingway, Etelä-Carolina) on yhdysvaltalainen koripalloilija, pelipaikaltaan laituri.


title: Josh Dollard

text: Dollard on pelannut ammattilaisena muun muassa Sveitsin ja Kreikan pääsarjoissa. Elokuussa 2013 Dollard siirtyi Suomeen, Korihaihin, jossa pelasi 29 ottelua 20,7 pisteen ja 8,1 levypallon keskiarvoilla. Dollard lähti Korihaista helmikuussa 2014 ollen Korisliigan runkosarjan kolmanneksi paras pisteidentekijä. Hän matkasi Filippiineille, missä teki kolmessa ensimmäisessä ottelussaan Barako Bullissa yli 40 pistettä. Elokuussa 2014 Dollard teki pelaajasopimuksen japanilaisen Osaka Evessan kanssa.


title: Satellite (täsmennyssivu)

text: Satellite voi tarkoittaa seuraavia:


title: Sävi

text: Sävi on kylä Sastamalan kaupungissa entisen Suodenniemen kunnan pohjoisosassa. Etäisyys Kankaanpäähän on 28 km, Vammalaan 45 km ja Tampereelle lähes 70 km. Kylä sijaitsee Sävijärven ympärillä. Sävijärven eläinlajistoon kuuluvat muun muassa majava ja kesäisin kaulushaikara. Sävissä toimii Sävin Pyrkijät niminen kyläyhdistys. Sävin Pyrkijät perustettiin alun perin urheiluseuraksi vuonna 1932.


title: A. B. Normi

text: Antti W. (Volmar) Heikkinen, kirjailijanimi A. B. Normi (13. syyskuuta 1901 Lapinlahti – 27. kesäkuuta 1947 Helsinki) oli suomalainen kirjailija.